Europak eskatu dio Nafarroari irrati eta telebista pribatuak euskaraz bermatzeko\nKomunikazioa > Hedabideak > Euskarazko hedabideak > Hamaika telebista\nEspainiako Estatuak Europako Hizkuntza Gutxituen Ituna sinatua dauka. Europako Batzordeak Nafarroan eta Euskal Autonomia Erkidegoan euskararen egoera aztertu du eta emaitzekin txostena argitaratu.\n2012ko urriaren 26a\nEuropak Nafarroako Gobernuari esan dio aztertzeko Xorroxin Irratiaren eta Xaloa Telebistaren egoera. Argazkia: Dani Blanco.\nNafarroako Gobernuaren hizkuntza politika aztertu du eta Gobernuari eskatu dio gutxienez euskarazko telebista kate pribatu bat eta irrati pribatu bat bermatzea. Hedabideekin segiz, Euskalerria Irratiak lizentziarik gabe zergatik jarraitzen duen berriz aztertzeko eskatu dio, baita Xorroxin Irratiaren eta Xaloa Telebistaren egoerak begiratzeko ere.\nEuropako Batzordeak gomendatu dio euskarazko hedabideei diru-laguntzak bideratzea. Hezkuntzan, ingeles ereduek (TIL eta British eredua) euskarari nola eragiten dien aztertzeko eskatu dio. Batzordeak Nafarroako Gobernuaren eta Eusko Jaurlaritzaren arteko lankidetza hitzarmenak txalotu ditu, baina dio praktikan ez dutela eragin garrantzitsurik izan.\nEusko Jaurlaritzari eta Espainiako Estatuari eskatu die justizia administrazioan langile euskaldunen proportzioa egokitzea, esate baterako, hala nahi duen herritarrak epaiketa euskaraz izan dezan. Europako Batzordeak Espainiako Estatuari hizkuntza gutxituak bultzatzeko egindako esfortzua eskertu dio, eta era berean, justizia eta estatuko administrazioetan hizkuntza gutxituak gehiago sustatzeko neurri gehiago hartu behar dituela esan dio.\nKanal hauetan artxibatua: Hamaika telebista | Xaloa\nHamaika telebista kanaletik interesatuko zaizu...


Ohiko galderak Identifikazio zenbakia: 900003241\nZor guztia (%60 + %40) betearazpenean sartuko da.\nEzin izango du zatikatu zor duen kopuruaren ordainketa eta kopuru horri bidezko errekargua gehituko zaio. Ordainketa geroratzeko soilik eska dezake.\nOrdainketa zatikatzeko modu bat bakarrik dago: aitorpena aurkeztu behar den epealdiaren barruan. Ogasunaren bulegoetan ezin da zatikatu PFEZen zorrik (%60 eta %40).


Aurrekontuetarako aurreakordioa lortu dute Jaurlaritzak eta Elkarrekin Podemosek | Politika | Berria\nAurrekontuetarako aurreakordioa lortu dute Jaurlaritzak eta Elkarrekin Podemosek\nArratsaldean egindako bileran lortu dute 2020ko aurrekontuak aurrera ateratzeko akordio oinarria. Zehaztapenik ez dute eman oraingoz, baina Elkarrekin Podemosek aurreratu du ez duela osoko zuzenketarik egingo.\nElkarrekin Podemosen eta Eusko Jaurlaritzaren ordezkariak bilduta, gaur arratsaldean juanan ruiz / foku\nAurreakordioa itxi dute Eusko Jaurlaritzak eta Elkarrekin Podemosek 2020ko aurrekontuak onartzeko. Adostasuna badutela aurreratu du Lander Martinez EPko bozeramaileak, baina ez du xehetasun gehiago eman. Bihar emango dituzte xehetasunak. Jadanik ziurtatu dute, hala ere, ez dutela osoko zuzenketarik aurkeztuko, «negoziatzen jarraitzeko asmoa» daukatelako.\nMartinez eta haren taldea Pedro Azpiazu Ogasun eta Ekonomia sailburuarekin elkartu dira. Bilera amaitutakoan, Martinezek adierazi du aurrekontuen aurreakordioak ahalbidetuko duela negoziatzen jarraitzea gizarte zerbitzuen, hezkuntza publikoaren, lanaren eta osasunaren esaprruei buruz, eta «Euskadi bi abiaduran joatea» murriztuko duela.\nEtzi amaituko da talde parlamentarioek aurrekontu proiektuari zuzenketak aurkezteko epea. Elkarrekin Podemosek adierazi du tartea dagoela abenduaren 16ra arten egoziatzen jarraitzeko, orduan bozkatuko baitituzte osoko zuzenketak Eusko Legebiltzarrean. EPk ziurtatu du ez duela osoko zuzenketarik aurkeztuko. «Horrek ahalbidetuko du konfiantza giro batean akordio bat lortzea, etorkizuneko krisiaren aurrean familiak babestuko dituena», nabarmendu du Martinezek. Bihar agerraldia egingo du koalizioak, akordioaren nondik norakoak azaltzeko.\nLortutako adostasunak zein diren zehaztu nahi izan ez badu ere, adierazi du gaiak ordenan landu dituztela: «Berdintasunetik eta klima aldaketatik hasi gara, eta ondoren hezkuntza publikoaz eta lanaz hitz egin dugu. Azken gai horretan izan dugu desberdintasun gehien, bideratzea lortu dugun arren». Beraz, gizarte babeserako neurriak eta diru sarrerak bermatzeko errenta geratuko lirateke adosteko, baina, Martinezek nabarmendu duenez, horietan ere «oinarri eta ikuspegi ona» dago negoziazioetarako.\nAurrekontuen bozketa hilaren 27an egingo dute, eta Martinezek ez du iragarri nahi izan aurrekontuak baiezko botoarekin edo abstentzioarekin onartuko dituzten. Gaineratu du hori erabakitzea Elkarrekin Podemosi soilik dagokiola.\nAurretik ere negoziazio giroa\nEusko Jaurlaritzak ere balorazio ona egin du, aurreakordioa egon delako eta negoziazioan «aurrerapen handiak» egin dituztelako. Josu Erkoreka Eusko Jaurlaritzako bozeramaileak goizean eman ditu arratsaldean gertatu zitekeenaren zantzuak. Adierazi du akordioa «gero eta gertuago» zegoela eta «esperantza» zeukala akordio bat ixteko.\nHirugarren aldiz bildu dira bi aldeak. Lehenengoan, EPk aurrekontuetan 350 milioi euroren aldaketak egitea proposatu zuen. Bigarren bileran, feminismoaren eta klima larrialdiaren inguruko iritzi antzekoagoak izan zituzten. Hirugarrenean, berriz, hezkuntza publikoaren eta lanaren inguruan hitz egin dute, baita aurreakordioa lortu ere.\nHala ere, aurrekontuen aurreakordioa ez dute babestu koalizio moreko alderdi guztiek. Izan ere, Azpiazurekin egindako lehen bileraren ondoren, Ezker Anitzak erabaki zuen bat ez egitea. Hori ez da, ordea, eragozpena izango, Eusko Jaurlaritzarentzat nahikoa delako oposizioko bi kideren abstentzioa.\nIaz ez zuten lortu aurrekontuetarako akordiorik, eta, Eusko Legebiltzarrean gehiengorik ez dutenez, aurrekontuen luzapenarekin gobernatu behar izan dute EAJk eta PSE-EEk. Legealdiko lehen bi urteetan, berriz, PPren abstentzioarekin lortu zuten kontuak aurrera ateratzea.\nAurtengoan, berriz, osoko zuzenketa aurkeztuko duela iragarri du PPk, eta EH Bilduk ere ez du baztertu gauza bera egitea. Ezker Anitzak zuzenketa horiek babestuko ote dituen galdetuta, Martinezek aitortu du aukera badagoela eta boto askatasuna errespetatuko duela. Hala ere, osoko zuzenketek ez lukete aurrera egingo, Eusko Jaurlaritzak eta Elkarrekin Podemosek behin betiko akordioa lortuz gero, koalizio moreak baztertu egingo lituzkeelako.


Pediatria – 2 orrialdea – Guraso.eus\nLehen sorospenak: BEROAK eta HOTZAK ERAGINDAKO ARAZOAK\nBERO-KOLPEA Ingurugiroko beroak eragindako gorputztenperaturaren igoera. SINTOMAK Hasieran: buruko mina, azal bero eta lehorra eta desorientazioa. Gorputzeko tenperatura 40-41 ºC bitartekoa izan daiteke. Bero-kolpea hasi eta ordu batzuetara kontrolatzen ez bada, heriotza eragin dezake. ZER EGIN Eraman kaltetua berehala…\nGoiena 2017-10-21 2017-10-06 OSASUNA, Pediatria, Sailkatu gabea No Comments\nLehen sorospenak: Gorputz arrotzak, belarrietan, sudurrean eta begietan\nBELARRIETAN Ez saiatu gorputz arrotza orratz edo antzeko objektu batekin ateratzen, tinpanoa zulatu baitaiteke. Gorputz arrotza biziduna bada (euliak…), olio-tanta batzuekin itotzen saiatu. Hostoak, lekak… denborarekin puztu egin daitezke; uzkurtzeko alkohol-tantak erabili. Beste kasuetan, xiringa baten bidez urarekin bultzatzen…\nGoiena 2017-10-15 2017-10-06 OSASUNA, Pediatria, Sailkatu gabea No Comments\nLehen sorospenak: Sukarrak eragindako konbultsioak\nSINTOMAK Ume osasuntsuetan sukarrak garunean eragiten duen erantzuna. Gehienetan sukarraren lehen sintoma da, eta eperik arriskutsuena 6 hilabetetik 5 urtera bitartekoa da. Konorte-galera. Gorputza oso biguna edo zurrun-zurruna geratzen zaio. Dardarka hasten da. Ahoa indarrez itxita egoten…\nguraso 2017-10-14 2017-10-06 OSASUNA, Pediatria, Sailkatu gabea No Comments\nLehen sorospenak: GORAKOAK\nLehen sorospenei buruzko gidaliburua argitaratu zuten 2008. urtean Donostia Ospitaleko Pediatria Zerbitzuko mediku egoiliarrek. Gida honen helburu nagusia gurasoei ume gaixoaren edo istripua izan duenaren ondoeza edo mina arintzeko informazio baliagarria eskaintzea izan zen, medikua ordezteko asmorik izan gabe. Hori…\nguraso 2017-10-08 2017-10-05 OSASUNA, Pediatria, Sailkatu gabea No Comments\nLehen sorospenak, BELARRIKO MINA\nLehen sorospenei buruzko gidaliburua argitaratu zuten 2008. urtean Donostia Ospitaleko Pediatria Zerbitzuko mediku egoiliarrek. Gida honen helburu nagusia gurasoei ume gaixoaren edo istripua izan duenaren ondoeza edo mina arintzeko informazio baliagarria eskaintzea izan zen. medikua ordezteko asmorik izan gabe. Hori horrela,…\nguraso 2017-10-07 2017-10-03 OSASUNA, Pediatria No Comments\nLehen sorospenak: SUKARRA\nguraso 2017-10-04 2017-10-03 OSASUNA, Pediatria No Comments\nOxiuruak tamaina txiki eta kolore zuriko har batzuk dira, sarritan haurtxo eta umeen hestean parasito bezala bizi direnak. Egoera horri normalean “txitxareak edukitzea” esaten dio jendeak kalean eta oxiuriasia, aldiz, medikuek. Ipurdiko azkura izaten da sintomarik nabarmenena, eta umeak…\nJabier Agirre 2017-03-15 2017-03-15 KOLABORAZIOAK, OSASUNA, Pediatria No Comments\nAzazkalak jateko ohitura txarra uzten laguntzeko zenbait gomendio\nTxikitatik moztu behar zaizkie azazkalak umeei. Zaila da eta askotan larritasuna ematen du esku txikiak direlako eta geldirik egoten ez direlako. Baina garrantzitsua da moztea. Egin ezean gerta daiteke umeak bere kabuz mozten hastea, hau da jaten hastea… Ohitura txarra…\nGoiena 2017-01-16 AKTUALITATEA, OSASUNA, Pediatria No Comments\nGaur aipatuko ditugun gaixotasunek talde aski heterogeneoa osatzen dute, bestela esanda ez daukate elkarren antza handirik, eta sintomak ere oso desberdinak dira gaitz batetik bestera. Baina gaixotasun horiek guztiak proba bakar batean biltzearen arrazoia da jaioberritan egindako azterketa horrek aukera…\nJabier Agirre 2016-09-14 2016-09-13 KOLABORAZIOAK, OSASUNA, Pediatria No Comments\nGaratxoak, dermatitis atopikoa, moluskuak, zorriak,… ez dira oso kontu larriak, baina bai, ordea, molestia eta endredo ugari sortzeko adinakoak. Horregatik, gaurko lan honetan arazo horiei nola aurre egin ikusiko dugu. Umeari erupzio edo negal txiki bat azaldu zaiola, eta pediatrarengana…\nJabier Agirre 2016-08-17 2016-07-14 Pediatria No Comments


Ansa II eta Arruartek Berria Txapelketa 2019 irabazi dute | Kirola | Berria\nFinalean 40-31 gainditu dituzte Goikoetxea V eta Aizpuru III borrokalari batzuk\nBerria Txapelketako finalistak eta Martxelo Otamendi, Berriako zuzendaria. Maialen Andres\nAnsa II eta Arruartek irabazi dute Berria Txapelketaren lehenengo edizioa, finalean, Goikoetxea V eta Aizpuru III 40-31 gainditu eta gero. Gorriz jokatzen zutenak ziren faborito eta pronostikoa bete zuten, hori bai majo izerditu behar izan zuten txapela irabazteko.\nGoikoetxea eta Aizpuruk gauzak zail jarri zizkieten bikote urnietarrari eta azkenean Ansak erabaki zuen garaipena azkenenengo hamar tantuetatik bederatzi egin eta gero. Partidua 28na berdinduta zegoen eta 12 eta 3ko bolada batek erabaki zuen txapela.\nOrdura arte beti agindu zuten markagailua gorriek, baina inoiz ez zuten lortu partidua haustea. Abantailak bi, hiru et lau tantokoak ziren, bostera ere iritsi ziren momentu batzutan, baina urdinek beti lortzen zuten hurbildu eta partidua berdintzea, nahiz eta inoiz ez ziren aurretik jarri aukerak izan arren.\nAzkenean Ansak hartu zuen aginte makila eta bere beso indartsuarekin fianalean nagusitzea lortu zuten gorriek. 26 tanto egin zituen guztira aurrelaro gorriak eta hiru akats bakarrik egin zituen. Arruartek ongi lagundu zion eta ez zuten arrisku handiriik hartu. Beraien helburua ahalik gutxien hutsegitea zen. Urdinak saiatu ziren Arruarte estutzen baina errebotean ongi aritu zen atzelari urnietarra.\nGoikoetxeak 13 tanto egin zituen eta ez zuen helburu nagusia lortu. Hala ere asko borrokatu zuten bi urdinek. Aizpuruk amaieran ezin izan zuen bikotea eutsi Ansaren indarraren aurrean.


Euskararen kaleko erabilerak behera egin du ~ Blog de Petronor\nEuskararen kaleko erabilerak behera egin du\n15.7.17 Joseba Arruti No hay comentarios\nSoziolinguistika Klusterrak Hizkuntzen Erabileraren VII. Kale Naurketaren emaitzak aurkeztu berri ditu eta, horien arabera, euskararen kaleko erabilera jaitsi egin da azken hamarkadan Euskal Herrian: 2006ko %13,7tik iazko %12,6ra zehazki. Joerak ezberdin samarrak dira lurraldearen arabera. Bizkaian (%8,8), Gipuzkoan (%31,1) eta Ipar Euskal Herrian (%5,3) euskararen erabilera gutxitu egin da, eta Araban (%4,6) eta Nafarroan (%6,7), ostera, aurreko neurketetako emaitzak hobetu dira. Hiztunek, zenbat eta gazteagoak izan, orduan eta gehiago erabiltzen dute euskara.\nIkerketa honetan Euskal Herri osoko 144 udalerritako kaleetan jasotako datuak bildu dira, eta 187.635 elkarrizketaren nahiz 515.260 solaskideren informazioa baliatu. Jasotako datuen bolumen handi horrek bermatzen ditu fidagarritasun estatistikorako baldintzak. Azken bost urteetan euskara, gaztelania eta frantsesa ez diren beste hizkuntzen erabilera txikiagoa ere neurtu da: %3,7tik (2011n) %2,7ra (iaz).\nHego Euskal Herrian, 2011tik 2016ra, euskaldun kopurua erditik beherakoa den herrietan mantendu da euskararen erabilera; baina kopuru hori erditik gorakoa den gainerakoetan, aldiz, apaldu egin da. Ipar Euskal Herrian, ostera, azken bost urteotan euskararen ezagutza gutxiagoko eremuetan kaleko erabilerak behera egin du, eta ezagutza altuenekoetan —Nafarroa Beherean eta Zuberoan— igo. Hiriburuei dagokienez, euskararen kale erabileraren bilakaera dauden lurraldeko berbera da. Salbuespen bakarra Iruñea da, bertan erabilera maila 1997tik mantentzen delako. Gasteizen jazo da azken bost urteotako kale erabileraren igoerarik handiena, Donostian eta Bilbon gutxitu egin da, eta Baionan gaztelaniaren erabileraren parekoa da euskararena.\nAdinari erreparatuz gero, haurrak (%18,3) dira kalean euskara gehien erabiltzen dutenak, eta ostean datozkie gazteak (%12,3), helduak (%11,5) eta adinekoak (%8,1). 1989tik, haurren, gazteen eta helduen euskararen erabilerak gora egin eta adinekoenak, haatik, etengabeko beherakada izan du. Dena den, azken hamar urteotan atzerakada adin tarte guztietan jazo da. Emakumezkoek gizonezkoek baino gehiago darabilte euskara kalean. Haur, gazte eta helduetan ematen da joera hau. Hala izan da azken hiru neurketetan, lurralde guztietan.\nHaurrek nabarmen eragiten dute euskararen kaleko erabileran. Daturik altuenak haurrak eta nagusiak elkarrekin daudenean ematen dira (%19,3) eta apalenak, ordea, nagusiak haurrik gabe ari direnean (%8,6). Azken hamar urteotan, Euskal Herri mailan, haurren arteko euskararen erabilera jaitsi egin da. Ipar Euskal Herrira bakarrik begiratuz gero, aldiz, haurren arteko elkarrizketetan euskararen erabilera 2,5 puntu igo da.\nHizkuntzen Erabileraren Kale Neurketa aspalditik ari da egiten. Siadecoren eta Euskal Kultur Batzordearen eskutik abiatu zen 1989an, eta 2001etik Soziolinguistika Klusterrak egiten du. Beraz, 27 urtetan zazpi argazki egin zaizkio euskararen erabilerari Euskal Herri osoan. Ikerketa honek hizkuntzen presentzia kuantifikatzen du, kalean entzundako elkarrizketa informalak behatuz. Metodologia Euskal Herrian bertan sortutakoa da, zazpi edizioetan zehar astiro-astiro fintzen joan dena.\nHaurrak dira (%18,3) euskara gehien erabiltzen dutenak.


aurki.com > Jarioa > Teknofiloak > Hizkuntza-teknologiak\nIXA taldea. Hizkuntzaren prozesamendua\nHizkuntza-teknologia lagun errefuxiatuen integrazioan\nZertan lagun diezagukete hizkuntza-teknologiek? Zein tresna/baliabide erabil ditzaket errefuxiatuekin komunikatzeko eta laguntzeko? Atari honetan Siriako errefuxiatuekin erabil daitezkeen tresna batzuk proposatzen ditugu. Basque Can language technology be helpful? Of course!! Which tools can I use to communicate with refugees and Jarraitu irakurtzen 2016/05/05 - 17:39:20\nCodefest uda-eskolak baliabide urriko hizkuntzak biziberritzeko helburu argia dauka. Komunikazio elektronikorako tresna eraginkorrak eskaini eta hauek nola erabili erakutsiz. Astebeteko ikastaro praktikoan, egungo hizkuntza-teknologiak aztertu eta aplikazioak garatzeko aukera izango da; lan-taldeak eratuko dira, hizkuntzalari, software ingeniari eta ikasleak integratuz Jarraitu irakurtzen 2016/04/07 - 17:23:17\nEneko Agirre: gure proposamena gai da hainbat hizkuntzatako hitzen esanahiak espazio bakar batean irudikatzeko; horri esker, jakin ahal izango dugu banku hitzaren adiera bat ingeleseko bank hitzaren eta euskarazko kutxa hitzaren antzekoa dela, eta beste adiera chair eta aulki hitzen Jarraitu irakurtzen 2016/03/22 - 00:28:01\nGoogle Research sari bat eman diote Ixa Taldeko Eneko Agirre-ri. Sariarekin batera 50.000 dolar ere eman diote ikerkuntzan gastatzeko. Enekok diru horrekin hitzen esanahia konputagailuetan errepresentatzeko modu egokienak zein diren aztertuko ditu. Hainbat hizkuntzatako hitzen esanahiak uztartzea ahalbideratzen duten errepresentazioak Jarraitu irakurtzen 2016/02/17 - 19:08:04\nElkarrizketa Uxoa IÃ±urrieta-rekin unibertsitatea.net-en\nUxoa IÃ±urrieta gure ixakidearekin elkarrizketa bat argitaratu dute Unibertsitatea.net webguneko Ziztu-bizian albistegian. Izenburuaren arabera Uxoak hau aurrikusten du: âOso zaila izango da esaldi konplexuenak ere zuzen-zuzen itzuliko dituen tresnarik lortzeaâ Uxoa tesia egiten ari da HAP-LAP programaren barruan. Hona hemen Jarraitu irakurtzen 2016/01/25 - 23:08:04\nIkasketa automatikoaren erabilera testu-sailkapenean, adiera-desanbiguazioan eta korreferentzian\nAna Zelaia irakasleak defenditu du gaur bere tesia Informatika Fakultatean. Zuzendariak Olatz Arregi eta Basilio Sierra izan dira, eta tesiaren titulua hau: âLatent Semantic Indexing eta Ikasketa Automatikoa Hizkuntzaren Prozesamenduaren Arloan: Testu-Sailkatzea, Hitzen Adiera-Desanbiguatzea eta Korreferentzia-Ebaztea SVD Bidezko Dimentsio Murrizketa Jarraitu irakurtzen 2016/01/25 - 23:08:04\nUPV/EHUko IXA Taldean ikastaro hau antolatu dugu arlo honetan interesa duten guztientzat. Ez da Masterra bezain sakona, masterreko modulu bakar bat da, baina lehenengo ideia bat hartzeko balio dezake. Gustatzen bazaizu hurrengo urtean master osoa egin ð Internet eta telefono Jarraitu irakurtzen 2015/12/30 - 15:47:02\nElkarrizketa bat egin diote Ixakidea den Itziar Aldabe ikerlariari Goierriko Hitza aldzkarian, besteak beste euskarak teknologian duen egoeraz eta berak lantzen duen News Reader proiektu europarraz aritu dira: Euskarak zer moduzko egoera du teknologia berrietan? Normalean baliabideak behar dira. Ixa Jarraitu irakurtzen 2015/12/29 - 15:59:01\nElkarrizketa bat egin diote Ixakidea den Xabier Artola ikerlariari Toloasaldeko Ataria aldzkarian, besteak beste Xuxen5 programaren bertsio berriaz aritu izan dira. Azalpen sakonak azaldu dira hor: adibidez hauek: Orokorrean jendeak Worden atzean dagoen zuzentzailea Xuxen dela uste du, baina ez Jarraitu irakurtzen 2015/12/29 - 15:59:01\nIkastaroa: Hizkuntz ingeniaritzako aplikazioak (9ECTS, ostiraletan)\nInternet eta telefono inteligenteen erabilera masiboak areagotu egin dute hizkuntzaren tratamendu automatikoaren beharra; interesatzen zaigun informazioa ondo aukeratzeko tratamendu linguistiko lagungarria ezinbestekoa baita. Gaur egun hainbat aplikazio dago hizkuntzaren tratamendu automatikorako. Adibidez: IBM-Watson Telebistako Jeopardy programan galderak erantzuten pertsonei irabazi Jarraitu irakurtzen 2015/12/28 - 22:10:01


Zestoako haurren danborradarako karrozak aurkezteko epea luzatu du udalak - Urola Kostako Hitza : Urola Kostako Hitza\n2017ko Zestoako umeen danborradaren karroza.\nDatorren maiatzaren 3an Zestoan egingo den umeen danborradarako karroza lehiaketa jarri zuen udalak martxan joan den abenduan, eta erakundeak orduan jakinarazi zuen gaurko egunez, urtarrilaren 7an, amaituko zela maketak aurkezteko epea. Dena den, udalak gaur adierazi du urtarrilaren 15era arte luzatu dutela epea.\nZestoan bizi den 18 urtetik gorako edonork parte har dezake lehiaketan. Udalak jakinarazi duenez, 1:10 eskalako maketetan aurkeztu beharko dituzte lehiakideek karrozaren diseinuak. Lehiaketa irabazten duen proiektuaren egileak 3.000 euroko diru laguntza jasoko du, karroza egiteko materiala eta bestelakoak barne direla. Karroza egitea, karrozak inguruan behar dituen pertsonaiak bilatzea eta haien jantziez-eta arduratzea, edota danborradaren egunean karrozaren segurtasunerako behar diren pertsonak lortzea, lehiaketaren irabazlearen ardurapean geldituko dira. Aipatutakoez gain, lehiaketaren oinarriek karroza egiteko hainbat irizpide tekniko zehazten dituzte; baldintza zehatzak Zestoako udal bulegoetan edo Kultura teknikariarekin harremanetan jarrita eskura daitezke.\nEpaimahaia Zestoako Udaleko Kultura Batzordeak osatuko du. Nolanahi ere, komenigarria irudituz gero, aholkulari gisa pertsona gehiagok parte hartu ahal izango dute. Balorazio irizpideak honako hauek izango dira: lanaren zuzentasun teknikoa, originaltasuna, freskotasuna eta gaia, batez ere. Hala ere, aipatutako horiez gain, beste irizpide batzuk ere kontuan hartu ahal izango ditu epaimahaiak.


TOLOSALAren 4x4 I.futsal txapelketa - - Tolosaldeko ataria\nTOLOSALAren 4x4 I.futsal txapelketa\nTolosala A.F.K.E 2019-09-23 12:55\nIkusgarria larunbatean bizitako giroa Santa Maria plazan\nEkainean hasi ginen proiektuan pentsatzen. Umeak, kirola aitzakia, egun eder bat pasatzea nahi genuen. Honetaz gain, Tolosa mailan asteburuetan areto futbola eskaintzen duen taldea garela ere helarazi nahi izan genuen, gehienbat umeek gure ibilbidean lagun gaitzaten.\nProiektuak aurrera ateratzeko denbora behar da. Beti izaten dira oztopoak, ideia desberdinen arteko gatazka txikiak... baina taldekide guztiak eskainitako gogoarekin dena izan da posible.\nHelburua argia zen. Umeek disfrutatzeko ekitaldi bat egin behar genuen. Kirola edozein izanik ere, haiek disfrutatu ahal izateko eguna antolatzeko asmoa izan dugu hasieratik. Gauzak hobetu daitezke noski, baina klubean sentsazio oso onekin geratu gara. Hurrengo urtera begira, hobetzeko asmoz, gauzak biribildu eta ilusio osoz bigarren txapelketari bidea egingo diogu gaurtik.\nLarunbatean bizitako kirol tasun maila izugarria izan zen. Areto futbolaz gozatzeaz gain, umeen arteko laguntasuna eta errespetua uneoro izan genuen.\nKlub osoaren izenean, eskerrak eman nahi dugu ekitaldia aurrera ateratzen lagundu zenuten guztioi. Mila esker Larreta, eskainitako esneki desberdinengatik, Shanti Kirolak, Zaindu Fisioterapia, Orbela eta Iurre tabernari. Eta honetaz gain, esker mila ume guztiei, zuen parte hartze eta jarreragatik, eta guraso eta azaldu zineten pertsona guztiei, giro eta egun zoragarri bat sortzeagatik.


Musika Hamabostaldiko emanaldirako sarrerak bihar har daitezke - Artzape\nMusika Hamabostaldiko emanaldirako sarrerak bihar har daitezke\nEka 9, 2019\nAzkeen urteetan moduan, Donostiako Musika Hamabostaldiak geldiadia egingo du Getarian. Abuztuaren 14an izango da, Musika aitzakia programaren baitan, eta Euskadiko Orkestra Sinfonikoak eskainiko du kontzertua, ganbera formatuan.\nEOSek Elkanoren itsasaldiaren bosgarren mendeurrena hartuko du gaitzat. Asmo horrekin, Angel Illarramendi konpositore zarauztarrari eskatu dio obra bat sortzeko. Getariako emanaldian, Waldemar Machmar kontzertinoak jardungo du zuzendari lanetan eta Bach, Mozart, Suk zein Illarramendiren obrak interpretatuko dituzte.\nEmanaldia gauez izango da, 22:00etan, Salbatore Deuna elizan. Sarrera doan izango da baina lekua mugatua denez, aurrez eskuratu beharko dira. Bihar, ekainak 10, eskainiko dute horretarako aukera turismo bulegoan.\nArgazkia: Euskadiko Orkestra Sinfonikoa.


NOLA EGIAZTATU ZURE ORDENAGAILUAK UEFI EDO LEGACY BIOS ERABILTZEN DUEN - LEUNA\nNola egiaztatu zure ordenagailuak UEFI edo Legacy BIOS erabiltzen duen\nNola egiaztatu zure ordenagailuak UEFI edo Legacy BIOS erabiltzen duen: Legacy BIOS Intel-ek Intel Boot Initiative gisa aurkeztu zuen lehen aldiz eta ia 25 urte daramatza abiarazte sistema nagusi gisa. Baina amaitzen diren beste gauza bikain guztiak bezala, BIOS zaharra UEFI (Unified Extensible Firmware Interface) ezagunak ordezkatu du. UEFIk BIOS zaharra ordezkatzearen arrazoia da UEFIk disko tamaina handia onartzen duela, abiarazte azkarragoak (Abiarazte azkarra), seguruagoak eta abar.\nBIOSen muga nagusia 3 TBko disko gogorretik abiatzeko gai ez izatea zen; gaur egun nahiko ohikoa da ordenagailu berriak 2 TB edo 3 TBko disko gogorrarekin batera. Gainera, BIOS-ek arazoak ditu aldi berean hardware anitz mantentzeko eta horrek abiadura motelagoa izatea eragiten du. Orain ordenagailuak UEFI edo BIOS zaharra erabiltzen duen egiaztatu behar baduzu, jarraitu beheko zerrendako tutoriala.\n1. metodoa: Egiaztatu zure ordenagailuak UEFI edo Legacy BIOS sistemaren informazioa erabiliz erabiltzen duen\n2. metodoa: egiaztatu zure ordenagailuak UEFI edo Legacy BIOS erabiltzen ari den setupact.log erabiliz\n3. metodoa: egiaztatu zure ordenagailuak UEFI edo Legacy BIOS erabiltzen duen komando-gonbitaren bidez\n4. metodoa: egiaztatu zure ordenagailuak UEFI edo Legacy BIOS erabiltzen duen Diskoaren kudeaketa erabiliz\n1. Sakatu Windows tekla + R eta idatzi msinfo32 eta sakatu Sartu.\n2. Orain hautatu Sistemaren laburpena Sistemaren informazioa atalean.\n3. Ondoren, eskuineko leihoaren panelean egiaztatu BIOS moduaren balioa zein izango da r Legatua edo UEFI.\n1. Joan fitxategi esploratzailean karpeta honetara:\nC: Windows Panther\n2. Egin klik bikoitza setupact.log-en fitxategia irekitzeko.\n3. Orain sakatu Ktrl + F Bilatu elkarrizketa-koadroa irekitzeko eta idatzi Detektatutako abio ingurunea eta egin klik gainean Bilatu Hurrengoa.\n4. Ondoren, egiaztatu Detektatutako abio ingurunearen balioa BIOS edo EFI den.\n2.Mota bcdedit cmd sartu eta sakatu Sartu.\n3. Joan behera Windows Boot Loader atalera eta bilatu bidea .\n4. Bidearen azpian begiratu balio hau badu:\nWindows system32 winload.exe (BIOS zaharra)\nWindows system32 winload.efi (UEFI)\n5. Winload.exe badu, BIOS zaharra duzula esan nahi du, baina winload.efi baduzu, zure PCak UEFI duela esan nahi du.\nWindows 10 abiarazteko botoiak ez du funtzionatzen\n1. Sakatu Windows tekla + R eta idatzi diskmgmt.msc eta sakatu Sartu.\n2. Orain, zure diskoen azpian, aurkitzen baduzu EFI, sistemaren partizioa orduan zure sistemak erabiltzen duela esan nahi du UEFA.\n3. Bestalde, aurkitzen baduzu Sistema erreserbatuta partizioa gero zure PC erabiltzen ari dela esan nahi du Legatu BIOS.\nHori da, ongi ikasi duzu Nola egiaztatu zure ordenagailuak UEFI edo Legacy BIOS erabiltzen duen baina tutorial honi buruzko zalantzarik baduzu, jar zaitez iruzkinaren atalean.\nerrore kritikoen leihoak 10 hasierako menua ez dabil\ndell inspiron touchpadak ez du funtzionatzen\nleihoak 1903ra arte ez dira eguneratuko\nstop kodea irql ez da leiho txikia edo berdina 10\nordenagailu eramangarria ongi etorritako pantailako Windows 10ean itsatsita\nzeinen azkarra den nire disko gogorra


Papillon (filma) - Wikipedia, entziklopedia askea.\nFilm biografikoa, prison film (en) , film dramatikoa eta lan literario batean oinarritutako filma\nJohn Quade (en)\n[[Kategoria:John Quade (en) antzeztutako filmak]]\nTed Richmond (en)\nPapillon 1973ko Franklin J. Schaffner zinema zuzendariaren filma bat da. Filmaren argumentua Henri Charrière idazlearen Papillon eleberrian oinarritua dago. Bertan Steve McQueen eta Dustin Hoffman aktoreek antzeztu zuten.\nBitxikeria gisa, filmaren lehenbiziko eszena, hain zuzen ere presoak frantziar herri bateko kaleetan barna itsasoz haratagoko espetxera eramango dituen ontzira doazen eszena, Euskal Herriko Hondarribia udalerriko alde zaharreko kaleetan filmatu zen.\nHenri Papillon Charrière (Steve McQueen) egin ez duen krimen baten ondorioz bizitza osorako espetxera zigortua izan da, zigor hau Guyana Frantsesan bete beharko duelarik. Bertan, donde Degà (Dustin Hoffman) izeneko preso bat ezagutuko du, biek han dituzten muturreko bizi baldintza latzak ez jasateko ihes egitea erabakiko dute..\nVictor Jory: Indian buruzagia\nAnthony Zerbe: Toussaint legenardunen koloniako buruzagia\nGeorge Coulouris: Chatal doktorea\nVic Tayback: Sarjentua\n"Papillon" filmaren IMDBko fitxa irakurgai (Ingelesez)\nFranklin J. Schaffnerrek zuzendutako filmak\nHenri Charrièrek idatzitako filmak\nBill Mumyk antzeztutako filmak\nFred Sadoffek antzeztutako filmak\nWilliam Smithersek antzeztutako filmak\nGregory Sierrak antzeztutako filmak\nDon Hanmerrek antzeztutako filmak\nMills Watsonek antzeztutako filmak\nDalton Trumbok antzeztutako filmak\nWoodrow Parfreyk antzeztutako filmak\nFranklin J. Schaffnerrek ekoitzitako filmak\nOrriaren azken aldaketa: 12 abendua 2019, 19:10.


HEZKIDETZAN ESKU HARTZEN talde-bloga: HASI GARA GURE HISTORIAK IDAZTEN\nHistoriak eta istorioak kontatu dizkigutenak gizonezkoak izan dira mende askotan. Horregatik gaur egun ere, historian zehar bizi izan diren emakume gehienak ezezagunak egiten zaizkigu. Askok ezkutuan lan egin zutelako eta beste asko ezkutatu dizkigutelako. Ikastetxeetako hormak, argazkiak, testu liburuak, erabiltzen ditugun materialak erreparatzen hasten bagara laster ohartuko gara zer nolako lana egin beharra dagoen hau aldatzeko.Ondorengo bideoan argi ikusten da.\nIazko ekarpenen artetik Leire Imazen sarrera hautatu dut, bereziki, bere postaren amaieran, emakume antzindari bat aipatzen duen momentua gustatu zait. Bere amona, aipatzen du. Izan ere, askotan, ospetsuak edo asmakizun handiak egin dituzten emakumeen bila hasten gara, gure artean geroz eta gehiago hedatzen dira honelako bideo eta irudiak:\nOngi dago guzti hauek ezagutzea baina ez ahaztu, bizimodu xumeago batean itzalpean, egunero gogor lanean aritu diren emakumeak. Hauek ere gure historia dira.\nEgun lanean ari diren emakume asko ere historia idazten dihardutenez, Elena Caballero “La Basu” ezizenez ezagunagoa aurkezteko erabiliko dut tarte hau. Emakume bilbotar hau, 1990 hamarkadan hasi zen rapeatzen. Raparen munduan Euskal Herrian zegoen emakume bakarra zen eta 1999an emakumezkoen talde bat eratu zuen, Jungla Urbana. 2001 urtean #k maketa kaleratu zuen baina osasun arazoen erruz 2002an eszenatokiak utzi behar izan zituen.\n2013an itzuli zen Remixes maxiarekin eta 2015ean Aire es vida diska plazaratu zuen. Bertan Aneguria abeslariarekin batera "Trakamatraka" abestia sartu zuen euskaraz. 2017 an euskara hutsezko diska atera du, Izotz erregina. Hona hemen DANTZA abestiaren bideoklipa:\nHonez gain, Eskina Femenina kolektiboaren arduraduna ere bada, hip hop kulturako emakumeen lana zabaldu eta ikusarazteko lanean dihardute bertan. Zerbait gehiago irakurri nahi baduzue, Berrian egin zioten elkarrizketa uzten dizuet. «Rapa mundu itxia da; orain zabaltzen ari da»\nAzkenik, hezkuntza munduan gai honen inguruan badu zer egina hona hemen niretzat ezinbesteko diren erronkak:\nLehenengo erronka, hezitzaileak, egunerokoan erabiltzen dituen material eta baliabideen azterketa bat litzateke. Zenbat emakume aipatzen ditut? Zein rol dituzte emakume hauek? zein eredu aipatzen ditut nik? Zein musika jartzen dut? Nork idatzitako liburuak irakurtzeko aholkuak eman dizkiet? Eta zein irudi ditugu gelan?...\nBigarren erronka, aztertutako berreraikitzea litzateke, falta ditudan ereduak bilatzea, emakumeen irudiak gelan agertzea, liburuetan ere gizon zein emakumeen eredu ezberdinak agertzea eta sortzaileen kasuan gauza bera.\nHirugarren erronka, egunerokoan eredu izatea. Baliabide egokiak erabiltzeaz gain, guk zer nolako estereotipoak transmititzen dizkiegu. Nola hitz egiten diet gelako mutilei? Neskei?\nEreduak aldatzeko, pertsona ezberdinak ezagutzea bezalako aukerarik ez dago. Horretarako, aniztasuna positiboki baloratzen dugula irakasle edo hezitzaileok konturatu behar dute ikasleek eta gonbidatu ezberdinak gelara ekartzea ere ideia egokia da. Honela soilik, lortzen baita askotan kontatzen dizkiegun gauzak errealitatean izan direla, badirela eta izango direla sinistaraztea.\nBeraz, kontatu diguten historia bakarra alboratu eta has gaitezen gure historiak idazten!\nETIKETAK #Garazi, Emakumeak protagonista


Hiru gazte atxilotu dituzte Barrikako hainbat etxebizitzatan lapurreta egiten ahalegintzea leporatuta - Barrika - Hiruka.eus\nHiru gazte atxilotu dituzte Barrikako hainbat etxebizitzatan lapurreta egiten ahalegintzea leporatuta\nHiruka.eus 2017-03-22 17:17\nGetxoko ertzain-etxea. © EUSKO JAURLARITZA\nJoan den bariku gauean, Ertzaintzak hiru gazte atxilotu zituen, Barrikako eta Sopelako etxebizitzetan lapurtzen ahalegintzea leporatuta, Eusko Jaurlaritzako Segurtasun Sailak jakinarazi duenez. Zerbitzuz kanpo zegoen agente batek ohartarazi zituen lankideak atxilotuen jarrera "susmagarriaz" ohartuta.\nGaueko 20:45ean, zerbitzuz kanpo zegoen ertzain batek hiru gizonezko ikusi zituen Barrikako Arriaga auzoko familia bakarreko etxebizitzen inguruan. Handik gutxira, perimetroko hesia gainetik pasa eta etxebizitza batera sartzen ahalegintzen ari zirela ikusi zuen, polizia iturrien arabera. Ertzainak oihu egin zien eta gizonek ihes egin zuten. Horren aurrean, lankideei deitu eta etxebizitzatik 200 metrora atzeman zituzten bi. Susmagarriek ez zuten identifikatzeko dokumentaziorik eta eskularruak ei zituzten poltsikoetan. Hala, biak atxilotu zituzten ondarearen aurkako delitu-saiakera egotzita.\nHirugarren susmagarria handik ordu erdira atzeman zuten Sopelako metro-geltokian; hura ere atxilotu zuten, aurrekoen delitu bera egotzita.\nAtxilotutako hiru gizonezkoak 20 eta 22 urte artekoak dira, eta epailearen esku utzi dituzte.


joseba sarrionandia • ZUZEU\n[Putzutik Plazara] Iparrik gabe\nIparrik gabe - “Iparrik Gabe” podcastean aztertuko den kantua Hezurbeltzak taldearen “Belarrimotzak” da. Jon Maiak idatzitako abestiak gaur egun pil-pilean dauden bi gaien inguruan hitz egite...\nSantJordiandia - Sant Jordi egunaren bezperan agertu da Euskal Herriko idazlerik esanguratsuena bere sorterrian. Joseba Sarrionandia Iurretara bueltatu da, Euskal Herrira bueltatu da. 40 urte etxe...\nGauzak direna balira - Gauzak direna balira saiakera aurkeztu du Joseba Sarrionandiak (Iurreta, Bizkaia, 1958). Habanatik bideo batean hizketan, audiobisuala gustoko ez baina egoera berezian gaudel...\nAgerraldia - Goiz iritsi dira kazetariak. Aurre-aurrean eserita daude eta komunera joateko ere ez dira altxatuko. Garrantzitsuegia da gaurko eguna: Joseba Sarrionandia itzuli egin da Kubatik, eta k...\nSarri sarri Izotzezko gizon gisa definitu izan du bere burua, eta sarri erabili izan dute deskripzio hori berari buruz mintzo direnek. Izotzezko baino, itzalpeko gizon gisa definituko nuke nik, akaso...\nAste honetako saioan Mari Luz Esteban (Pedrosa de Valdeporres, 1959) izango dugu gurekin. Badira hilabete batzuk Amaren heriotzak libreago egin ninduen poema liburua argitaratu zuela, eta liburuak mer...\nSarrionandiaren elkarrizketa, elefantea ala arkakusoa? Nola aukeratu titular edo lerroburu egokiena? Horixe genuen atzo arazo Darrieussecq/Sarrionandia elkarrizketa titulatzeko orduan. Elefante z...\nKomite Internazionalistak munduko preso politikoei buruzko jardunaldiak antolatu ditu\n“Munduko preso politiko guztiak askatu” lelopean, Komite Internazionalistek jardunaldiak antolatu ditugu, Bilbon Mailatzak 4 eta 20 tartean gauzatuko direnak. Jardunaldiek munduko herri ezb...


kritiken hemeroteka » Ur-lasterrak\n« Gabeziaren izen ezberdinak | Infernuaren mugez »\nBarrenetik zulatzen zaitut. 8 ahots itsasertzetik / Askoren artean (Askoren artean) / Liberoamerika, 2022\nUr-lasterrak Nagore Fernandez / Berria, 2022-04-03\nIritsi zaigu Liberoamerika argitaletxearen bigarren euskarazko uzta, Barrenetik zulatzen zaitut. 8 ahots itsasertzetik poesia eta itzulpen bilduma. Idazle pareek osatzen dute obra, guztira zortzi badira ere, elkarlanean dihardute binaka: batek jatorrizko testua eskaintzen du, kasu guztietan erdaraz datorrena; besteak, ostera, horren itzulpena. Edo, berridazketa esan beharko nuke, agian; euskaratutako testuen atzean askoz ere gehiago ezkutatzen dela ohartuko baita irakurlea, testu bera berrirakurtzeko aukera bat, poema sorta interpretatzeko beste begi batzuk, esanahi bertsua eraikitzeko beste hizkuntza bat. Zortzi idazle, lau obra eta hainbat elkarrizketa transnazional.\nArgitaletxeak ozeanoa alderik alde zeharkatu eta zubiak eraiki ditu oraingoan, zubi urezkoak gainera. Izan ere, nork bere lekutik, nork bere azaletik eta barrenetik idatziagatik, ura da konposizio gehienetan errepikatzen den motiboa, batzuetan metaforaz mozorrotuta, eta, gainontzekoetan, sinboloz. Baina, guztietan ere konnotazioz janzten ditu olerkiak; likidotasunak bakarrik eskain diezagukeen iheskortasuna, moldagarritasuna, irisgarritasuna, eta beste tasun ugari errepresentatzen baitituzte gorputzek. Iruditeria likido horrek, halaber, liburuaren hainbat alderdi josi ditu eta proiektu literarioari zentzua eman dio, koherentzia; horra hor liburuaren indargunea: hasteko, idazleen diskurtsoak batu ditu, poeta orok ustiatu duen baliabide literarioa den aldetik. Hautatutako perspektiban ere bat datoz diskurtso guztiak, barrenetik hitz egitearen aldeko apustua baitakar liburuak, eta, kontuan izanda hein handi batean urez gaudela osatuta, poemetan aurkezten den barne munduak izan dezake loturarik urezkotasunarekin, zentzu estetikoan bederen. Azkenik, helburu beraren aldekoak ere badira guztiak, ez dira-eta nolanahiko urak ekartzen orriotara, ertzetakoak baino, periferikoak. Xede horri tiraka, esango nuke parte hartzaileak (denak) emakumezkoak izatea ere ez dela kasualitatea izan.\nDena den, aniztasunetik eraikitzen den obra ere bada mintzagai duguna, olerkari bakoitzak berea eman baitio edizioari: lehenengo idazle pareak, Yanina Gigliok eta Leire Vargas itzultzaileak, esaterako, iraganeko mamuei hitz egiten die, gorputzez eta azalez testu barneko narratarioa hezurmamitzen dute euren poesian. Bigarrenek, Sara Montañoren jatorrizko testuek eta Sarai Roblesek euskarara ekarritakoek, ordea, laburtasuna dute akuilu, eta poesia bisualagoaz baliatuz, giza harremanez dihardute nagusiki. Denise Griffithen hitzek, Jone Makazagaren itzulpenekin, iragandakoei begira jartzen gaituzte, eta, begirada nostalgikoz, geratutako hutsuneez eta huts horien ondorioez mintzo zai(zki)gu. Azken bikoteak, Ingrid Bringasek eta itzultzaile lanetan aritu den Miren Irizarrek, batik bat tropoekin egin dute jolas eta etxearen eta gorputzaren artean dagoen lotura fina iradoki.\nGuztiarekin ere, bizipen pertsonal eta intimoetatik mintzo zaizkigun sortzaileak aurkituko ditu irakurleak obran, erritmo lasterrean eta dosi txikietan dastatzeko mokaduak, hain zuzen: “Ura izan nahi dut /eta tantaz tanta elikatu /azken itxaropena”.


Informal Speak Gonna eta Wanna ulertzea\nGonna eta Wanna\nInformal American English Ahoskera\nNahi eta bi ingelesezko ingelesa informalaren adibide dira. Nahi du "nahi" esan nahi du, eta esan nahi du "joan" esan nahi du. Esaldi hauek entzungo dituzu pelikuletan, pop musika eta bestelako entretenimendu moduetan, nahiz eta gutxiago entzungo dituzu ikuskizun formal gehiago, albisteak bezala.\nBi adierazpen horiek ez dira ingelesez idatzitako baina ahozko ingelesean erabiltzen. Nahi eta beherapen adibideak dira.\nMurrizketak laburrak dira, azkar hitz egiten diren esamoldeak erabiltzen dira. Murrizketa horiek, adibidez, aditz laguntzaileetarako funtzio-hitzetarako erabiltzen dira. Garrantzitsua da ingelesa eta ingelesa ingelesaren ahoskera desberdintasunak dituztela. Ingelesez britainiarrak bere salbuespen propioak ditu ahoskera ere.\nIkasleek ahoskera mota hau erabili beharko luketen ikuspegi desberdinak daude. Nire iritziz, Ipar Amerikan bizi diren ikasleek gutxienez formatu hauek ezagutu beharko lituzkete egunero entzuten dituzten moduan. Ikasleek ahoskera hori erabiltzea erabakitzen badute, ingelesezko ahozko ingelesez bakarrik egokia dela gogoratu beharko lukete eta ez litzateke ingelesez idatziko (testuinguruan izan ezik).\nEbazpen arruntenak galdera hasieran aurkitzen dira. Hona hemen murrizketa garrantzitsuen zerrenda bat ingelesez idatzitako ingelesez entzuten ikasten laguntzeko idatzitako ahoskera.\nHasteko, erantzun galdera arruntenak entzutea.\nZara ...? = arya\nAhal duzu ...? = kinya\nAhalko zenuke ...? = kudea\nNahi al duzu ...? = wudja\nZenuen ...? = didja\nZuk ...? = doja\nEz al duzu ...? = doncha\nZuk ...? = wilja\nNahi duzu ...? = doyawanna\nZu al zara ...?\nBehar al duzu ...? = dijahafta\nMurrizketak erabiltzea aukeratzen baduzu, garrantzitsua da galderazko aditz nagusiari arreta jartzea murriztea erabiliz. Beste era batera esanda, formatu murriztuei buruz hitz egiten dugu azkar (zu, ezin duzu ...) eta aditz nagusi azpimarratu. Entzun esaldi hau galdera murriztuak aditz nagusia nola azaltzen den jakiteko.\nAri zaren gozatzen?\nGauean lagunduko didazu?\nBa al dakizu berriro?\nUlertzen al didazu?\nHurrengo hilabetera bisita dezakezu?\nAfaria nahi al duzu?\nGaldetu nire galdera?\nBa al zion ikusi duzu?\nZuk ...? = dija\nTenisean jokatzen al duzu?\nArrain jaten al duzu?\nEz al duzu maite?\nEz al dakizu?\nGauean amaituko al zara?\nNahi duzu ...? = diyawanna\nDibertitu nahi al duzu?\nKanporatu nahi al duzu?\nZu al zara ...? = aryagonna\nUtzi al zaizu?\nBazkaldu nahi al duzu?\nGelditu behar al duzu?\nGaur egun lan egin behar duzu?\nGotta eta Wanna\nBi murrizketarik ohikoenak behar dira eta nahi .\nGotta "get to" murrizketa da. Arraroa da, izan ere, bere erabilera esan nahi du. Beste era batera esanda, ingeles amerikar informalean "goiz hasi beharra dut" esan nahi du "goiz hasi behar dut". Hau da, gero, "goiz hasi behar dut" murrizten.\nNahi "nahi" esan nahi du eta zerbait egiteko gogoa adierazteko erabiltzen da. Adibidez, "Nahi dut etxera". "Etxera joan nahi dut" esan nahi du. Adierazpen sinonimo bat ere "Etxera joan nahi dut". Hala ere, inprimaki hau formalagoa da.\nEskerrik asko, ongi etorri\nElkarrizketa bat hasi - Top galderak\nEntzumena altxatzean eta erortzean Ahoskera\n4 Gurasoentzako eta irakasleentzako aholkuak jazarpena saihesteko\nNina Dobrev eta "Vampire Diaries" beste izar batzuk biluzik\nZer da laburdura bat?\nThe National Road, Amerikako lehen nagusia Highway\nZer da Ideologia Dominante Tesia?\nItaliako italiar parte-hartzearen iragan irregularrak\nEguraldiaren errepikapena eta Riptide formazioaren eginkizuna\nNola Konjugate French Irregular Verb 'Écrire' ('idatzi')\nErdi Eskola Zientzien Feria Proiektuak\nFrantsesez ezarritako gogoko eleberriak\nFamous Ice Skaters Who Won Gold\nWesley Shermantine eta Loren Herzog\nNola konbentzitutako aditzekin Frantziako Akordioa dabil\nDialektika definizioa eta hizkuntzalaritza adibideak\nMitoak: Atea ez da sinesten


Zambia ez da arto transgenikoa banatu nahi, segurua dela frogatu arte | Consumer\nZambia ez da arto transgenikoa banatu nahi, segurua dela frogatu arte\nJoan den maiatzean, Zambiako lehendakari Levy Mwanawasak elikagaien larrialdi-egoera agindu zuen. Harrezkero, herrialde afrikar honek nazioarteko laguntza jaso du, baina zati handi bat ez da banatu. Kontua da arto-bidalketen% 75 Aebetatik datorrela. Herrialde horretan, zereal horren ekoizpenaren ia% 90 genetikoki eraldatutako landareetatik dator. Zambiako gobernuak ez du banatu nahi, segurua dela frogatu arte.\nAtzo bertan, beste urrunen joan gabe, Mundia Sikatana Nekazaritza ministroak FAOren laguntza humanitarioaren banaketa eten zuen Zambiako hegoaldean, Zambiako hegoaldean, ustez transgenikoa den arto-irinarekin egindako ahuntz horiak hartzen zituela ikusi zuenean. Nazio Batuen Agentziako ordezkariek arto-irinaren ordez irin zuria jarri behar izan zuten.\nGro Harlem Brundtland Osasunaren Mundu Erakundeko presidentea, hiru egunez, Afrikako goseak mehatxatutako 10 herrialdeetako ordezkariekin bildu da, konbentzitzeko milioika mendebaldarrek genetikoki eraldatutako artoa kontsumitzen dutela arazorik gabe. Harlem Brundtland-en arabera, Afrikan zereal hori kontsumitzea munduko gainerako lekuetan baino seguruagoa da.\nAtzo, Zamques Diouf zuzendari nagusiak Zambiako Gobernuaren jarrera horri buruz hitz egin zuen Johannesburgeko goi-bileran parte hartu zuen bitartean. Alde horretatik, esan zuen gobernuek arretaz neurtu behar dituztela laguntza humanitarioa murriztearen ondorio larriak eta berehalakoak, etsipen-beharra duten milioika pertsonarentzat.\nmaíz-eu transgeniko Zambia


Nabarmendua (2) | LAB SINDIKATUA\nBertan behera utzi dugu Arabako kirol jardueretako greba, lan baldintzetan hobekuntza...\nLangileek patronalak egindako azken eskaintza batzarrean ontzat ematea erabaki dute, eta, ondorioz, lan gatazka amaitutzat eman dugu.\nLangileen eros ahalmena eta lan-baldintzak hobetzen dituen enpresa ituna adostu dugu...\nLangileak zoriondu nahi ditugu, erakutsi dutelako aberastasunaren banaketa beharrezkoa dela eta pausoak eman dituztelako bizitza erdigunean jartzeko.\nGipuzkoako liburutegi eta artxiboetan lan egiten duten langileek lan hitzarmena izateko...\nInformazioa eta dokumentazioaren kudeatzaileen Gipuzkoako lehen hitzarmen kolektiborako aurreakordioa sinatu dugu. Hitzarmen hau aitzindaria izango da, Euskal Herrian ez dago parekorik, ez eta Espainiako estatuan ere. LABek %60ko ordezkaritza dauka sektorean.\nOrdezkapen guztiak lehen egunetik, gardentasunez eta ahalik eta modurik eraginkorrenean betetzea bermatuko duen Ordezkagune sistema ezartzea lortu dugu Heziketa Berezian.\nsektoreko langileek %1,25eko soldata igoera edukitzeko eskubidea dutela, bere egin baititu aurkeztu genituen argudioak.\nPetronorreko kontratetan lortutako akordioaren balorazio positiboa egiten dugu #LortuDugu\nPetronorreko kontratetako "Enpleguaren egonkortasunerako itunaren" eraginpean dauden langileen batzarrak asteartean sindikatuek eta greba-batzordeak sinatutako aurreakordioa berretsi du bozketa bidez.


KIRIBIL SAREA HAURRENGANAKO SEXU-ABUSUEN PREBENTZIOA formakuntza.\nHAURRENGANAKO SEXU-ABUSUEN PREBENTZIOA formakuntza.\nmartxoak 5 osteguna\nKiribil Sareak hezitzaileen eta monitoreen beharrak lantzen jarraitzen ditu, gorregatik hurrengo formakuntza antolatu dogu.\nKasu honetan, “Haurrenganako sexu-abusuen prebentzioa” landuko dugu.\nFormazioak, haurrenganako tratu txarren testuinguratze batetik hasi eta haurren sexuabusuan so egiten du. Errealitate honek gizartearen %20ri eragiten dio gutxienez, eta formazioaren helburua, honen inguruan sentsibilizatzea da, inguruan dagoen isiltasuna eta tabuak apurtuz.\nGertutik haurrenganako sexu-abusuak ezagututa eta benetan, hauen atzean zer dagoen jakinda, kurtso honek errealitate honetara gerturatzen gaitu eta gure inguruan gertatuko balitz, hau prebenitu edota detektatzeko erremintak emango dizkigu.\nAbusu hauek jasaten ari diren haurrek, beraien sufrimendua azalduz mezuak bidaltzen dizkigute, eta hitzak erabili gabe adierazi nahi digutena ulertzeko gai izan gaitezen funtsezko informazioa behar dugu.\nHaurrenganako sexu-abusuen errealitatea ezagutaraztea.\nHaurrenganako sexu-abusuak antzemateko sentsibilizatzea.\nDetekziorako eta honen aurrean jokatzeko erremintak eskuratzea.\nPrebentziorako erremintak eskuratzea.\nHaurrenganako tratu txarren testuinguratzea.\nFormakuntza, martxoaren 5ean izango da, 09:30etatik 13:30etara.\nGaraitza Elkarteak dinamizatuko du.\nmartxoak 4 asteazkena


Aurten hamabost urte bete ditu Emunek, Lan Mundua Euskalduntzeko Kooperatibak. Urriaren hasieran, urteotan euskara plangintzetan murgildu diren enpresetako teknikari eta langileak batzeko Euskara lanean bidea egiten jardunaldiak antolatu ditu.\nTailerrak egiten dituzten jardunaldietan\nKrisia krisi, euskara planentzako aukerak sortzen jarraitu behar dela nabarmendu dute. Enpresek, desberdinak izan arren, antzeko prozesuak bizi dituztenez, elkarren berri eduki eta esperientziak elkartrukatzea izan da jardunaldien helburu nagusia. Emunek komunitate bat sortu gura du, euskara planak garatzeko lanean dabiltzan pertsonak hainbat gunetan elkartzeko.\n“Enpresa batzuentzat sinestea bera da erronka, eta sinetsi dutenentzat, lortzea”, esan du jardunaldi hasierako bideoan ageri den protagonistetako batek. Euskara planagaz hasitakoan, itzulpenak, euskarazko errotuluak... aurrerapauso eta arrakastak nahiko erraz ikusten direla aipatu dute parte hartzaileek. Geroago batzarrak euskaraz egiteko ahaleginak etorriko dira, erabilera formala itzulpen hutsetik egindako dokumentaziotik harago joatea, langileen arteko harremanetan eragitea... eta sinetsitakoa lortzea izango da erronka.\nEnpresetan egindako bideen berri eman eta esperientzia trukaketa egiteko lau tailerretan banatu dira parte hartzaileak.\n“Lan munduak euskaldundu nau”\nInguruko pertsonen ohiturek gugan duten eraginaren seinale da Jabi Santosen esperientzia. Bere bizipena kontatu du IkasTari, ezagutzatik erabilerarako hainbat bide tailerrean. Euskara ikasteko gogoa bazeukan lehenagotik, baina bere lanean –Mondragon kooperatiban, Aretxabaletako Otalora enpresan egiten du lan,– euskara behar zuela sentitzeak bultzatu zuen euskaltegirako pausoa ematera. Euskararen ezagutzan eragina daukate norbanakoaren motibazioak, taldearen eraginak eta erakundeko zuzendaritzak. Hiru arlo horietako esperientziak entzun dituzte.\nEuskal hiztunak elkarrizketa elebidunak edukitzeko prestatzea garrantzitsua dela ondorioztatu dute, eta ez dakitenek edo gutxi dakitela pentsatzen dugun lankideek zenbat dakiten neurtu behar dela; “sorpresa handiak hartu daitezke”. Euskaldun zaharrek euskararako ohitura edukitzea eta euskaldun berriekin pazientzia edukitzea beharrezkoak izango dira. Zuzendaritzak gutxieneko ezagutza eta inplikazioa edukitzea ere bai, ezagutza bultzatzeko formazio planak eta euskara eskola bereziak sortzeko orduan, esaterako.\nMotibazioa, ardura nagusia\nJabi Santosek euskara ikasi eta euskaraz berba egiteko motibazioa zeukan, baina zelan piztu daiteke gogo hori? Motibazioaren indarrari buruzko tailerrean gai hori landu dute. Enpresetako euskara batzordeek hainbat kanpaina, berripaper, irteera... egiten dituzte kontzientzia sortzeko. Bizkaiko Markina-Xemeingo Eika kooperatiban, esaterako, ekaineko egun baten Euskararen Eguna ospatzeko ohitura hartu dute. Jai eguna izaten da, eta irteerak, bazkariak, jokoak... egiten dituzte. Azken urteetan eskualdeko beste kooperatiba batzuetako langileak ere batu dira egun horretara. Horrelako ekitaldiak batzuetan beste batzuetan baino hobeto irteten dira.\nEuskara batzordeak hainbat ekitaldi antolatzen ditu, eta horiek komunikatzea beti ez dela erraza esaten diote. Berripaperetan, adibidez, euskara batzordeen berriez gainera, elkarrizketak eta departamentuetako berriak idazten dituzte, eta hainbat langilek parte hartu ahal dute. Batzuek gustura irakurtzen dituzte, eta euskara batzordera berripaperaren bidez gerturatu dira. Beste batzuek ez diete kasu handirik egiten. Berripaperaz gainera, Internet ere baliatzen dute komunikaziorako. Koordinazio batzarretan ere bere lekua eduki behar duela hausnartu dute; “euskara batzordeko komunikazioa beste gaien komunikazioagaz uztartzeko premia dago. Zeharkako lerroa izan behar da euskara”.\nEremu informaletik formalera\nMotibazioari buruzko tailerretan TELP (Taller d'espai lingüístic personal) ikastaroak ere landu dituzte. Hizkuntzarekiko autoestimua lantzen da ikastaro horietan, eta autoestimu hori izan da Ari eta ibili erabilerari buruzko tailerrean faltan bota dutena: “Batzuek eremu informalerako bai, baina laneko kontuak euskaraz komunikatu ezin dituztela sentitzen dute”.\nTailerrean euskara dakitenek euren artean gehiago erabiltzea lortu behar dela nabarmendu dute. Osakidetzako langile batek, adibidez, argi dauka langileek euren artean euskaraz berba egiteko ohitura edukiko balute zerbitzua euskaraz eskaintzea errazagoa izango litzatekeela. Eremu formaletan, idatzizkoan sarritan euskara zerbitzuak egindako itzulpenak baino ez direla egoten adierazi dute. Batzarretan euskara lehen ez zuen presentzia lortzen dabilela konpartitu dute batzuek; beste batzuen kasuan hori urrun ikusten dute.\nSustrai eta adardun zuhaitza\nEnpresa eta erakundeek euskaraz funtzionatzeko bidean beharrezkoak dira egitura bat eta protagonista batzuk: euskara batzordeak, teknikariak, zuzendaritza, tokiko liderrak... Horien guztien egitekoa aztertu dute Sustraietatik adarretara: plana enpresan erakundetzen tailerrean. Egiturako atal bakoitzeko testigantzak entzun dituzte eta euskara batzordeen rola indartzearen premiaz berba egin dute. Tokiko liderren egitekoan ere sakondu dute; ez dira batzordeko kideak, eta ez daude enpresaren egituran, baina euskararen aldeko jarrera erakusten dute enpresan, eta jendearengana iritsi eta eragin dezakeen jendea da.\nEnpresen kudeaketan, nazioarteratze prozesuak eta merkatuen logikak euskara bigarren planoan uzten du sarritan. Beste hizkuntzekin elkarbizitzan egongo da, eta enpresako zuzendaritzak konpromisoa hartu beharko du enpresako arlo guztietan hizkuntza irizpideak errespetatzeko. Azterketek diote eremu formalean gorantz doala euskararen erabilera, baina informalagoetan eusteko tendentzia daukala. Eskailerak behetik gora garbitzen ez direnez, administrazioen eta zuzendaritzen inplikazioa beharrezkoa izango da, lankideen harremanak ahaztu barik. Jardunaldian esan dutenez, berba eginda, hausnartuta, kontzientzia hartzen da, eta koherenteago jokatzen da.


Herriko sarrera-irteerak, beraz, Txanka-hondartzako bidetik egin beharko dira 08:00etatik 13:00etara.\nBizkarreneko etxearen atzeko edukiontziak lur azpikoak izango dira aurrerantzean eta horiek instalatuko dituzte uztailaren 17an, ostiralarekin. Lana egiteko ordu batzuk beharko dituzte eta, bitartean, moilako zirkulazioa itxi egingo da bi norabideetan. Lanak goizeko zortzietan hasiko dira eta bukatu orduko irekiko da berriz moilako bidea, beranduenez 13:00etan, ezeren konplikaziorik ez bada.\nLangabe nahiz langileen bideratutako 14 ikastaroko prestakuntza-zikloa eskaini du Urola Kostako Udal Elkarteak ekainean. Ekimenak harrera ona izan du eta jendearen eskaerari erantzunez, bi ikastaro gehiago antolatu ditu, uztailean:\nLinkedin sare sozial profesionalari buruzkoa\nKanban sistemari buruzkoa\nSegurtasunagatik hartu zuen erabakia Udalak, bidea oso estua delako eta ibilgailuen zirkulazio libreak arriskua sortzen duelako, bai oinez dabiltzan herritarrentzat eta baita gidarientzat ere. Alde batetik, bidearen estutasunak arazoak sortzen ditu hainbat puntutan bi ibilgailu gurutzatzeko eta, bestetik, oinezkoek asko erabiltzen duten bidea denez, arrisku-egoerak sortzen dira ibilgailuek eta oinezkoek topo egiten dutenean, bihurguneetan-eta.\nAlbisteak 14 Julio 2020\nUrola Kostako Udal Elkarteak turismoa erakartzeko sustapen-kanpaina abiatu du, «Urola Kosta: Itsas-lurra» lelopean. Kanpainak eskualdearen erakargarritasun turistikoa nabarmentzen du, bisitariak erakartzeko eta COVID-19ak eragindako krisiaren aurrean jarduera ekonomikoa dinamizatzeko. Eskualdeko turismo-enpresak, ostatuak, merkataritza eta ostalaritza sektoreak indartu nahi ditu, horrela.\n«Urola Kosta: itsas lurra» kanpainak helmuga turistiko jasangarri gisa kokatu nahi du eskualdea. Lourdes Salsamendi presidenteak adierazi duenez, «Gure eskualdeak eskaintza aberatsa du, askotarikoa. Urte osoan gozatzeko lurraldea da gurea. Kilometro gutxian ditu mendi ibilbideak eta hondartza, kirola eta aisia, gastronomia eta paisaia… Gure identitatea, gure bizitzeko era, gure ondarea. Bereziak izango dira datozen hilabeteak; baita Urola Kostan ere. Ziur naiz esperientzia ahaztezinak biziko ditugula guztiok bertan; guk zein bisitariok. Seguru, baina gozatuz, gure altxorrekin bat eginez».\nOrganikoaren eta errefusaren edukiontziek irekita segituko dute udan\nOrganikoaren eta errefusaren edukiontziek udan ere irekita segitzea erabaki du Urola Kostako Udal Elkarteak; alegia, ez da txartelik beharko irekitzeko. Lourdes Salsamendi Udal Elkarteko presidenteak adierazi du ezin garela lasaitu COVID-19aren aurrean eta eutsi egin behar diegula segurtasun-neurriei: «Hori dela eta, errefusaren eta organikoaren edukiontziak irekita egongo dira udan ere, herritarrei hondakinak gaika botatzea errazteko».\nUdal Elkarteak dei egiten die herritarrei edukiontziak behar bezala erabiltzeko, hondakin bakoitza behar bezala sailkatuz: «Hondakinak behar den bezala sailkatzen jarraitu behar dugu: frakzioak bereizita, bakoitza dagokion edukiontzian. Erabat debekatuta dago poltsak edukiontzien kanpoan uztea. Hondakin-guneak maiz ari gara desinfektatzen» nabarmendu du presidenteak.\nTabernetako terrazak lehengoratu behar direla gogorarazi du Udalak\nAlbisteak 09 Julio 2020\nUdalak gogorarazi nahi die terraza daukaten tabernetako jabeei lehengo neurrietara ekarri behar dituztela beren terrazak.\nDeskonfinamenduaren hasieran, tabernak irekitzen hasi zirenean, Udalak aukera eman zien tabernariei terrazak handitzeko, mahaiak aparteago jarri eta bezero gehiago hartu ahal izateko. Momentuko egoerari erantzuteko neurri bat izan zen, ostalariei laguntza emateko pandemiak eragindako egoera zailean, ostalaritzako establezimenduen jarduera oso mugatuta zegoen-eta hasieran.\nUdalak isunak jarriko dizkie txakurrak lotu gabe daramatzatenei eta txakurren gorotzak jasotzen ez dituztenei\nAlbisteak 08 Julio 2020\nUdalak 2012an onartu zuen udal-ordenantza bat, animaliak edukitzea eta babestea arautzeko. Ordenantza horretan zehazten da, besteak beste, txakurrek lotuta joan behar dutela beti kalean eta jabeek obligazioa dutela beren txakurren gorotzak lurretik jasotzeko. Gero, 2016an, Udalak aldaketa bat egin zion ordenantzari eta txakurrak libre, lotu gabe, ibiltzeko aukera zabaldu zuen, betiere toki eta ordu jakin batzuetan:\nDiketik Ortzaika artean, neguan 18:30etik 10:00etara, eta udan 19:30etik 10:00etara.\nAnbulatoriotik hondartza artean, neguan 18:30etik 10:00etara, eta udan 19:30etik 10:00etara.\nHondartzan, neguan 18:30etik 10:00etara; eta Aste Santutik urriaren 1a arte ordutegi honetan bakarrik: 21:00etatik 06:00etara.\nOLATURA-UP! egitasmoa: Urola Kostako Udal Elkarteak eskualdeko negozioen mapa osatu du, tokiko kontsumoa bultzatzeko\nEkainean abiatu zen OLATURA-UP! egitasmoa; eskualdeko ekintzaile eta enpresari txikien negozioak ezagutarazi, eta tokiko kontsumoa sustatzeko helburuarekin. Urola Kostako Udal Elkarteko Enpresa Sustapeneko Zerbitzuen bitartez garatu da ekimena, Gipuzkoako Foru Aldundiarekin elkarlanean.\nBi helburu nagusi ditu programak:\nTeknologia berrien “olatura igotzeko” baliabideak eskaini nahi zaizkie eskualdeko ekintzaile eta enpresariei; ikusgaitasuna areagotu eta beren jarduna ezagutarazi dezaten.\nEskualdeko negozioen mapa digitala osatuko da; eskualdeko herritarrek gertuko eta bertako kontsumoaren alde egin dezaten.\nOrioko ikasle gazteak errefortzu-eskolak jasotzen ari dira uztailean, euskara-maila indartzeko\nAlbisteak 07 Julio 2020\nUdaleko Euskara batzordeak antolatuta, errefortzu-eskolak jarri dira abian aurten ere, ikasle etorriberrien euskara-maila hobetzeko.\nHamaikagarren urtea da Udalak errefortzu-eskola hauek antolatzen dituela udan, eta ikastetxeek ondo baloratzen dute zerbitzua. Aurten, gainera, konfinamenduak areagotu egin du errefortzu-eskola hauen premia etxean euskararik jasotzen ez duten ikasleengan. Hori dela eta, Udalak ahalegin handiagoa egin du eta inoiz baino gazte gehiagori ematen ari zaio zerbitzua: iaz bi taldek jaso zituzten errefortzu-eskolak, eta aurten, berriz, bost talde dabiltza: 45 gazte, guztira (iaz, esaterako, 16 ziren).\nDo re ni elkarteak bi bilera egingo ditu ostegunean, martxan jarriko duen ikerketa zertan den azaltzeko\nHerriko dendak suspertzeko erosketa-bonuen kanpaina hilabetez luzatu du Udalak\nUdalak aktibatu egin du Iturbide kaleko semaforoa, autoak Goiko Kaletik barrena ez ibiltzeko\nUdalak itxi egingo du Oribarzarko hondartza, segurtasuna bermatu ezin delako


Lur eta Amets. Haizeak eraman zuen mapa - 111 Akademia\nLur eta Amets. Haizeak eraman zuen mapa\t2015/10/30 - 00:00 Izenburua: Haizeak eraman zuen mapa\nBaskoien buruazagu Eneko Aritza ezagurtuko dute Lur eta Ametsek, Abduli esker. Abdul amona Andereren mutil-laguna da eta Tuterako Musa II.a agintariaren zalditegiko langilea. Buruzagi gazteak badu amets bat: Baskoien erresuma sortzea. Ametsek erresuma berriaren lehenengo zirriborroa irudikatuko du mapa batean.\tTweet Iritzia eman Iruzkina *


Plentziako Udala - Goñi Portal Kultur Etxeak igogailua izango du uda ostean\nGoñi Portal Kultur Etxeak igogailua izango du uda ostean\nPlentziako Goñi Portal kultur etxea 2001eko martxoan inauguratu zen. Udalak 96.161€ ordaindu zituen baserriaren truke (XVII. mendearen bigarren erdian eraikia) eta beste 399.000€ zaharberritze-lanak egiteko.\nEtxeak 560 metro koadro ditu eta baditu sotoa, bi solairu eta ganbara, zeintzuk bereziki diseinatu baitziren jarduera desberdinak ostatatzeko, hala nola, hitzaldiak, erakusketak eta ikastaroak, baina ez dago behar adinako irisgarritasunik horietara iristeko. Horregatik, 16 urte geroago, igogailua jarriko da eraikinaren lau solairuak bertikalki konektatzeko eta espazio guztiak irisgarri egiteko, pertsona guztiek aukera izan dezaten antolatzen diren jardueretan parte hartzeko.\nHasieratik ikusi zen 2001ean eginiko zaharberritze-lanak ez zetozela bat etxeari eman nahi zitzaion erabilpenarekin, arazo eta gabezia ugari baitaude: bi ekitaldi batera egiten direnean, enbarazu egiten diote elkarri, ez dago irisgarritasunik, akustika oso txarra da…\nHorregatik, hainbat hobekuntza egin dira inauguratu zenetik: berogailua instalatu da, zerbitzuak beste toki batzuetan kokatu dira, argiztapena aldatu da, arrakalak eta egituraren arazoak konpondu dira, aforoa neurtu eta segurtasuna bermatzeko hainbat hobekuntza egin dira. Ildo horri jarraiki, aurten igogailua jarriko da, 50.000 €-ko partida aurreikusi zelarik horretarako Udal Aurrekontuetan.


Isabel Elizalde: «Organikoa bereiztea: hori dugu erronka» | Gizartea | Berria\nIsabel Elizalde. Ingurumen kontseilaria\nHondakinen auzian «atzera egiterik ez» dagoela uste du Isabel Elizalde Ingurumen eta Landa Garapen kontseilariak (Doneztebe, Nafarroa, 1964). Pozik dago, legealdiko helburu nagusietako bat betetzear dela iritzita.\nProzesu luze baten ostean, badirudi aurki onartuko dutela parlamentuan Hondakinen Foru Legea. Pozik?\nBai. Bide luzea izan da, baina arrunt aberasgarria. UPNk, PPk eta PSNk aurkeztutako osoko zuzenketak bozkatu ditugu jada [apirilaren 12ko osoko bilkuran atzera bota zituzten zuzenketak, laukoaren botoei esker]. Gero helduko da zuzenketa partzialen txanda, eta, tramite hori gaindituta, legea bera onartuko dugu. Apirilaren 24an izanen dela uste dut. Hortaz, pozik gaude, bai, legealdi hasieratik beretik argi genuelako hau izanen zela departamentuaren lehentasunetako bat.\nLaukoak adostutako gobernu itun programatikoan ezinbestekotzat jotzen zen, eta Europak auzi honen inguruan ezarritako irizpideak ere bete egin behar ditugu. Hortaz, legealdiko lehen egunetik hasi ginen Hondakinen Kudeaketarako Plan Estrategikoa ontzen; gero heldu genion parte hartze prozesuari, eta legea idatzi, zuzendu... Esfortzua merezi du, dena den, arrunt onak baitira bai plana, baita legea ere. Orain erronka handia dugu, paperean dauden neurri horiek guztiak praktikara eramateko.\nZuek gobernura iristean, nolakoa zen hondakin kudeaketa?\n[Hasperen egin du] Ez oso ona, egia esan. Alde batetik, ezertarako balio ez zuen plan bat zegoen, auzitegiek atzera bota zutena; bestetik, Europa, ate joka, bai ala bai bete beharreko helburuekin. Batez ere, lan egiteko molde zaharkituak antzeman genituen. Nork bere aldetik lan egiten zuen: Hondakinen Patzuergoa alde batean, eta Nafarroan diren hamabortz mankomunitateak bestean, inongo harremanik gabe. Inertzia hori eten, eta lan egiteko modu berri bat ezarri beharra ikusi genuen. Nork bere eskuduntzak eta ardurak ditu, eta ezin zaie iskin egin, ezta pilota besteen teilatu gainean utzi ere. Beharrezkoa zen koordinazioa, eta pozik nago, hein handi batean lortu dugulako. Iruñerriko Mankomunitatearekin elkarlanean, adibidez, kanpainak antolatu ditugu, eta lehengo konfiantzarik eza gainditu dugu. Oso pozik nago alde horrekin.\nEuropak ezarritako gutxienekotik urrun al dago Nafarroa?\nOso urrun. Nafarroan, gaur egun, zabortegira botatzen dugu hondakinen %70, gutxi gorabehera, eta gure asmoa da kopuru hori %25era murriztea, gehienez. Horrek zera esan nahi du, egungo hondakin piramideari buelta ematea. Horretarako, Nafarroako biztanle guzti-guztiei aukera eman behar zaie zabor organikoa bereizteko. Europako Batasunak, ekonomia zirkularra aipatzen duenean, hori du hizpide: organikoa bereiztea, hondakinak murriztea, ahalik eta gehien berrerabiltzea... Ez da teoria hutsa; praktikan jartzen ahal dugu gaur egun, eta horren bitartez, gainera, lanpostuak sortu eta diru sarrera berriak bermatu.\nZer egiten du gaizki Nafarroak?\nHondakin organikoak behar bezala sailkatzea: horixe da gure erronka nagusia gaur egun. Papera ongi birziklatzen dugu, ontziak ere bereizten ditugu —nahiz eta hemendik aurrera are eraginkorragoak izan beharko dugun—, eta beirarekin ere ez dugu arazorik. Zabor organikoan egiten dugu kale. Gainerakoa multzora botatzen dugu dena, eta hori da, gaur-gaurkoz, gure hondakin guztien %70 inguru. Onargaitza da. Zabortegietara ahalik eta gutxien eramatera jo behar dugu, baina hori ez dugu lortuko etxean organikoa ongi bereizten ez dugun bitartean.\nHondakinak murriztea ere lehentasuntzat jo duzue, ezta?\nBai, hori da gure erronka nagusietanm bigarrena. Nik kezka berezia dut auzi horrekin, azken urteetako datuak ez baitira onak: 2008tik aurrera, etengabe ari ginen hondakinen kopurua murrizten, zabor gutxiago sortzen... Baina 2015era iritsi, eta berriz egin dugu gora. Zergatik? Bada, krisiaren okerrena pasatuta, jendea gehiago kontsumitzen hasi delako, ohitura zaharrak berreskuratzen, eta, ondorioz, hondakin gehiago sortzen. Lan handia dugu hor ere, egungo erritmoan nekez lortuko baititugu gure helburuak.\nNorbanakoek soilik ez, enpresek ere erantzukizuna dute horretan...\nJakina baietz. Zoaz supermerkatura, adibidez, eta erreparatu fruta eta barazkiei: dena dago plastikoan bilduta. Merkataritzak ere egin beharko du ekarpena.\nNeurri zorrotzak beharko dituzue egoera iraultzeko. Zer planteatu duzue?\nHondakinen Planean, adibidez, puntu nagusietako bat da gobernantzarena, eta, horren barruan, Nafarroako Hondakinen Erakunde Publikoaren figura sortu dugu. Erakunde hori arduratuko da hondakinen kudeaketaz, eta legea parlamentuan onartu ostean jarriko dugu martxan. Dena koordinatuko du: garraioa, transferentzia, azpiegitura, sentsibilizazioa... Mankomunitateek erabakiko dute erakunde horren barruan sartzen diren ala ez. Eta planaren beste oinarria da zerga-sistema: zenbat ordaindu behar den hondakinak ez bereizteagatik edota zabortegira tratatu gabe eramateagatik.\nNola ezarriko duzue tasa hori? Erabiltzaileek ordainduko dute?\nGuk erabiltzaileei zuzenean ez, mankomunitateei ezarriko diegu, haiekin baitugu harremana. Guk betebehar batzuk ezarriko ditugu, eta gero mankomunitate bakoitzak ikusiko du zer egin behar duen kanon hori ez ordaintzeko. Gure helburua da bide horretatik zentimorik ere ez jasotzea, horrek esan nahiko baitu hondakin guztiak ongi sailkatzen ditugula.\nErresistentzia handia eragiten du gai horrek. Sumatu duzue?\nPolitikoki erabili izan da auzi hau, baina ez du misterio handirik: gehiago kutsatzen duenak gehiago ordaindu beharko du. Hortik aurrera, ezin da hondakinen eta kutsaduraren errealitatea ukatu edo estali. Europan eta mundu osoan atzerakorik ez duen auzia da, eta argi dago ezin dugula orain arte bezala segitu.


Hitzik gabeko komunikazioaren garrantzia ezkontzan - Komunikazioa Hobetu Ezkontzan\nEzkontzan Intimitatea Hazteko Aholku OnenakAdopzioaIzatezko EzkontzaEzkontza Eta Haurdunaldiaren AholkuakIdeia Eta Aholku ErromantikoakEzkontzarako PrestatzenEzkondutako Bikoteentzako Aholkularitza EkonomikoaInspirazioaEzkontzakGurasoak Eta Ezkontza Orekatzeko Aholkuak\nNagusia / Komunikazioa Hobetu Ezkontzan / Hitzik gabeko komunikazioaren garrantzia ezkontzan\nHitzik gabeko komunikazioaren garrantzia ezkontzan\nZer da hitzik gabeko komunikazioa ezkontzan?\nZergatik da beharrezkoa hitzik gabeko komunikazioa?\nHitzik gabeko komunikazioa - zer egin dezakezu\nNola hobetu hitzik gabeko komunikazioa\nEgia da hori maitasuna , konfiantzak eta zintzotasunak funtsezko zeregina betetzen dute osasuntsu eraikitzeko harremana . Hala ere, jendeak askotan komunikazioa den edozein harremanetako zatirik erabakigarriena alde batera uzten du. Urtean ezinbesteko papera betetzen du harreman osasuntsua sortuz , hitzezko edo hitzik gabeko komunikazioa izan, zure harremana horren mende dago.\nBikotekideari maite dituela esateak, behin eta berriro, bere xarma gal dezake une jakin batean. Eta batzuetan behar duzu adierazi zure maitasuna eta maitasuna hitzak erabili gabe. Hitzik gabeko komunikaziorako metodo desberdinak erabiltzea, hala nola eskuko zeinuak, aurpegiko adierazpenak eta gorputzeko beste keinuak. A bizitzeko zorionez ezkondutako bizitza , zure ezkontidearekin elkarreragiten ikasi behar duzu hitzezko elkarrizketarik gabe ere.\nEgia da batzuetan gure ekintzek norbaitek gure hitzak baino min gehiago egin dezaketela. Izan zintezkeen arren zure bikoteak esandakoa entzuten , baina begiekin harremanik ez izateak, esan dezaketena zuretzako ez duela inolako garrantzirik pentsatzera eraman ditzakezu, nahiz eta agian horrela ez izan.\nEz da suziri zientzia hitzik gabeko komunikazioa zer den ulertzea. Hitz errazetan, gorputz-hizkera positiboa edo negatiboa, ikusleekin begi-harremana mantentzea, aurpegiko adierazpenak eta gorputzeko beste keinuak harremanetan hitzik gabeko komunikazioaren adibideak dira.\nharremanak garatzeko etapak\nHitzezko zein hitzik gabeko komunikazioak harremanak sortzen eta mantentzen laguntzen dute.\nHarremanetan hitzik gabeko komunikazioa izugarri lasaigarria izan daiteke eta harremanetan hitzik gabeko komunikazioak duen garrantzia ulertzea funtsezkoa izan daiteke zure ezkontza / harremanaren iraupenerako.\nIrribarre epeletik besoan ukitu txiki bat izatera iritsi arte hitzik gabeko komunikazio mota guztiak dira, zure eta zure esanguratsuaren arteko hurbiltasuna areagotzen lagun dezaketenak.\nHalako elkarreragin motek funtsezko papera betetzen dute harreman bateko bi pertsonek elkarren artean harremanak izateko. Gehienetan konturatzen gara inkontzientea indartsua dela eta funtsezko papera duela.\nAgian hain agerikoak ez diren gauzak jasotzen ditu; zure inkontzienteak litekeena da beste pertsona batzuei buruzko gauzak antzematea, egiten ari direna, haien erreakzioak eta abar, hain agerikoak ez diren arren.\nEzkontzan hitzik gabeko komunikazioaren beste adibide bat da gorputz hizkuntza. Pertsonaren jarrerak bestea zer pentsatzen duen esan dezake. Sentitzen dutena esan ezin edo nahi ez duten pertsonak daude. Hitzik gabeko zantzuak zehazteak lagun dezake ulertu zer bizi duen haien ezkontideak .\nBarkamena eskatu bitartean, irribarre pixka bat egin erakutsi benetan sentitzen duzula . Zure bikotea estresa ikusten duzunean, besarkada batek edo besoan ukitu arin batek erakutsiko die hor zaudela beraientzat, oraindik horretaz hitz egin nahi ez duten arren.\nEgin begi-harremana entzuten ari zarela erakusteko eta esan behar dutena garrantzitsua dela uste duzu.\nOhar zaitez zure bikoteak zuri ematen dizun hitzik gabeko arrastoa. Ea elkarrizketan zehar begiekin harremana duten. Begiratu haien jarrera, etab.\nHiru gauza garrantzitsu ulertu behar dituzu -\nZer da hitzik gabeko komunikazioa?\nZergatik da garrantzitsua hitzik gabeko komunikazioa?\nNola hobetu hitzik gabeko komunikazioa?\nLehenengo galderaren erantzuna artikuluaren aurreko paragrafoetako batean aipatzen da eta World Wide Web-en eskuragarri dago.\nBestalde, bigarren galderaren erantzuna elkarrizketan jendeak partekatutako hitzik gabeko gakoak dira, hitz soilek eman dezaketen baino askoz gehiago esaten du. Hitzik gabeko komunikazioaren garrantzia ukaezina da.\nElkarrizketan zehar keinuak eta aurpegiko adierazpenak erabiltzen dituzunean, gogor saiatzen zara zure iritzia besteei helarazten.\nEzkontzan edo edozein harremanetan hitzik gabeko komunikazioari buruzko beste datu interesgarri bat errazagoa da iruzur bat harrapatu edo gezurti bat. Elkarrizketetan begi-harremanak egiteko gogorik ez izateak, gorputz-hizkuntzak eta esku mugimenduek zerbait ezkutatzen edo gezurretan ari direla esango dizute.\nHorregatik, hitzezko eta hitzik gabeko komunikazioak garrantzi bera du.\nOrain, uler dezagun nola hobetu dezakezun hitzik gabeko komunikazioa harreman erromantikoak ezkontza bezala.\nAdierazi zure maitasuna eta maitasuna\nBikotea maite duzula esatea bikaina da zure ezkontza zoriontsu eta osasuntsu mantentzeko modua . Eta, horretarako, ez da beharrezkoa ‘maite zaitut’ hiru hitzak aldi bakoitzean esatea. Izan ere, egin dezakezu adierazi zure maitasuna beste keinu goxo eta atsegin batzuen bidez .\nArestian aipatu bezala, ezkontzako hitzik gabeko komunikazioak gorputz-hizkuntza, begi-harremana mantentzea, zure aurpegiko adierazpenak eta keinuak mantentzea eskatzen du, besteak beste. Ezinbestekoa da ezkontidearekiko maitasuna modu fisikoan eta ez sexualean adieraztea, ezkontza osasuntsu mantentzeko. .\nSentitzen duzuna 'erakusteko' gai ez bazara, zure ezkontideak benetan maite ez dituela pentsa dezakeen aukera dago, hortik hasten dira ezkontza gaiak .\nezkontza gordetzeko egin beharreko gauzak\nHaiekiko maitasuna erakusteko, keinu errazak erabil ditzakezu, hala nola, eskuak eutsi edo sorbaldak igurtzi telebista ikusten ari zaren bitartean edo espero duzun besarkada bat emateko.\nErreparatu bakoitzaren aldarteari\nTO ezkontza osasuntsua zuk eta zure bikoteak elkarren aldarte eta emozioei arreta jartzea eskatzen du. Jendeak bere aldarteari buruzko hitz asko ematen ditu hitzik gabe; seinale horiek ulertu behar dituzu buruan zer gertatzen den jakiteko.\nAdibidez, ontziak garbitzen zarata handia ateratzen ari badira, zerbaitengatik atsekabetuta sentitzen direla esateko modua izan daiteke.\nDesadostasunak modu positiboan kudeatu\nEzkontzarik ez dago desadostasunetatik libre. Hala ere, egin dezakezu desadostasuna ekidin erabateko argudio bihurtzetik. Hitzik gabeko komunikazioak funtsezko papera betetzen du hitzezko komunikazioan.\nBeraz, desadostasunean zeure burua adierazterakoan, askotan esaten ez dituzun hitzak izaten dira, baina hitzik gabeko komunikazioak egoera neurrigabe piztu dezakete.\nHorregatik da hobe eztabaida batean jarrera positiboa mantentzea . Begiak biltzeak eskuak ukabil bihurtzen ditu edo eskua zerbaitek jotzeak ez zaitu lagunduko.\nHarritu itzazu noizean behin\nAhal duzu harritu bikotea gauza txikiak eginez , esate baterako, ohar goxoak irakurtzeko, oparitxoak lortzea edo egitea, loreak erostea, afaria prestatzea edo, besterik gabe, lanetako zatia egitea.\nAhal dituzun modu asko daude komunikatu zure sentimenduak eta maitasunak hitzik esan gabe. Horregatik da garrantzitsua hitzik gabeko komunikazioa.\nBeraz, saiatu aipatutako hitzik gabeko komunikazioa ezkontza puntuetan. Baliteke horiek hobetzeko denbora behar izatea, baina nahikoa debozioz gai izango zara senar-emazte harremana sendotu hitzezko zein hitzik gabeko elkarrekintzarekin.\nezkontzan arazo ekonomikoak dibortzioa saihestuz\nnola eragiten die dibortzioak eskolan dauden haurrei?


Ogasunak 232 milioi euro ordainduko ditu urtean ohiko etxebizitzaren kenkarian egindako murrizketagatik | Consumer\nOgasunak 232 milioi euro ordainduko ditu urtean ohiko etxebizitzaren kenkarian egindako murrizketagatik\nNeurriak 323.000 zergadun ukituko ditu 2011ko urtarriletik aurrera\n2011tik aurrera, Pertsona Fisikoen Errentaren gaineko Zergan (PFEZ) ohiko etxebizitzaren kenkariaren murrizketak 323.000 zergaduni eragingo die, eta Ekonomia eta Ogasun Ministerioak 232 milioi euroko diru-sarrerak izango ditu urtean. Ekonomia Iraunkorrari buruzko Legearen aurreproiektuan bildutako zerga-neurriek diru-bilketan izango duten eraginetako bat hori izango dela kalkulatzen da.\nOhiko etxebizitza erosteagatiko kenkaria 2011ko urtarriletik aurrera aldatuko da. Une horretatik aurrera, 24.107,20 eurotik beherako errentetara mugatuko da. Zerga-oinarria 17.707,20 eurotik beherakoa bada, oraingo egoerari eutsiko zaio, eta horrek aukera ematen du urtebetean ordaindutako kopuruen % 15eko kenkaria egiteko, urtean 9.040 euro gehienez. 17.707,20 eurotik 24.107,20 eurora bitarteko zerga-oinarria pixkanaka murriztuko da, linealki.\n2011. urtetik aurrera, errentamendu-errenten murrizketa %50etik %60ra pasatzeak 702.000 zergadunengan izango du eragina, eta Ogasun Publikoarentzat 85 milioi euroko kostua izango du; aldiz, alokairuagatiko kenkariaren parekatze fiskala egingo da etxebizitza erosteagatiko kenkariarekiko. 2011ko urtarrilaren 1etik aurrera, errentariak alokairuko ordainketen %10,05eko kenkaria egin lezake, 9.040 euro gehienez ere, 17.707 eurotik beherako errenta badu. 17.707,20 eta 24.107,20 euro bitartean, kenkariaren oinarria gutxika murriztuko da, eta 24.107,20 eurotik gorako zerga-oinarriak dituzten zergadunek ezin izanen dute kenkaria aplikatu. Neurri horrek 302.000 zergadunentzat balioko du eta diru-kutxa publikoek 20 milioi euro inguru gutxiago ordainduko dituzte, Ogasunak kalkulatu duenez.\nOhiko etxebizitzako obrengatiko PFEZren kenkari berriak, Ekonomia Iraunkorraren Legearen aurreproiektuan ere ikusia, lau milioi zergaduni egingo die mesede, Gobernuaren kalkuluen arabera, 1.200 milioi euroko diru-sarrerak murriztea aurreikusten baitu. PFEZn %10eko kenkari berria ezarri da energia-eraginkortasunarekin, uraren erabilerarekin edo mugikortasun murriztua duten pertsonei egokitzearekin zerikusia duten obretarako, baldin eta obra horiek 2012ko abenduaren 31 baino lehen egiten badira etxebizitzetan. Kenkariaren urteko oinarria 3.000 eurokoa izanen da gehienez, eta zergadunaren zerga-oinarriaren araberakoa izanen da muga. Ohiko etxebizitza erosteagatiko kenkarian ezarritako tarte berak erabiliko dira. Gainera, etxebizitza bakoitzeko urte anitzeko gehieneko muga 10.000 eurokoa izanen da.\ndedukzio etxebizitza euro ohiko etxebizitza zergadunak


100 urte Manuel Matxain jaio zela | El Diario Vasco\nJose Angel Belauntzaran, Jokin Kizeaga eta Manuen Matxain 1990ean.\nAiete 'asmatu' zuen bolari, tokalari eta bertsolaria omendu dute Donostiako auzo horretan\nFELIX IBARGUTXIdonostia Jueves, 13 octubre 2016, 11:03\nManuel Matxain (1916-1999) zenaren omenezko ekitaldiak izan ziren atzo, asteazkena, Donostiako Aiete auzoan. Ostegun honetan betetzen dira 100 urte jaio zela, baina la-eguna dela eta, egun batez aurreratu dute omenaldia. Tokalari eta bolari ospetsua zelarik, 1963an, 47 urte zituela, pauso garrantzitsua eman zuen Matxainek: bertso jartzen hasi zen. Gero, 2002an, Uste gabean izenburuaren pean, sorta denak publikatu zizkion Antonio Zavalak Auspoa saileko liburuan.\nOrain Matxainen gaineko ikerketa burutu du Pedro Berriochoa historialariak, abendu aldera Boletín de estudios históricos sobre San Sebastián delakoan plazaratuko duelarik. Besteak beste, ideia deigarri hau gizarteratu nahi du: «Matxainek gauza interesgarri bat egin zuen, besteak beste: Aiete auzo bezala eraiki. Aiete hasiera batean etxea zen: izen horrekin berarekin gaskoi familia batek jasotako etxea (Haget, Fayet, Hayet eta Ayete izenekin ezagutzen dena); haren inguruan ezarri ziren Berwickeko dukea, Wellington jenerala edo Angulemako dukea Donostia setiatu zutenean 1719an, 1813an eta 1823an, hurrenez hurren. Beranduago, hurrengo setioan, hau da, I. Gerra Karlistan (1835-1837) etxea erreta geratu zen. Berreraikia, XIX. mendearen bukaeran Bailengo dukeak eta, gero, Casa Valenciako kondeak jaso zuten orain dagoen jauregi dotorea. XIX. mendearen erdialdean, bestalde, elizatxo bat altxatu zuten jauregiaren ondoan. 1926an, Luis Eleizalde arkitektoaren planoen arabera, jaso zen gaurko eliza. Jauregi eta elizaren artean bizi izan zen Manuel Matxain, Txabola Berri edo Matxainene etxean, Donostiatik Hernanira zihoan galtzada zaharraren ondo hartan. Orduan, oraindik, ez zegoen Aieteko auzorik: Amarakoak ziren ekialdera, Urumeara ematen zuten etxeak; Lugaritzekoak, mendebaldera edo Ibaeta aldera ematen zutenak. Hala ere, Matxainek ia bere idazki guztietan, eta izenaren azpian, Aiete leku-izena jarri zuen».\n47 urte zituela, lagunarteko apustua tarteko, hasi zen bertso jartzen. Halaxe, hiru hamarkadako ibilbideari ekin zion, berandu baina irmo. Eta bertsopaperetan, ia beti, Aiete ipin-tzen zuen.Huraxe zuen, bizitoki ez ezik, toki kuttuna.\nLaugarren estropada akademikoa jokatuko da igandean Urumean Irabazi ve una «obstrucción a la transparencia» su «expulsión» de Anoeta Kiroldegia


Karmengo jaiek festa-giroa piztu dute Markina-Xemeinen. Deia, Noticias de Bizkaia\nKarmengo jaiek festa-giroa piztu dute Markina-Xemeinen\nAlarabi jaietako maskota herriko kaleetan zehar ibiliko da. (Argazkiak. Deia)\nKarmengo jaiek festa-giroa piztu dute Markina-Xemeinen (Comision de fiestas)\nPregoiaren irakurketa eta txupina bihar izango dira 18:15etatik aurrera.Txupina botatzeko ardura Eskolarteko Gurasoen Federazioena izango da.Bertan izango da Alarabi festetako maskota ere\nUn reportaje de A. Agirregoikoa - Jueves, 12 de Julio de 2018 - Actualizado a las 10:13h.\nURTEAN bi festa ospatzeko zortea dauka Markina- Xemeinek;batetik, Karmengo jaiak, Markinako zaindariari lotuak, eta bestetik, San Migelen omenezkoak, Xemeini dagozkionak. Lehenengoaren atarian, festa giroa Markina osoan hedatu da, eta herritarrak motorrak berotzen hasi dira luxuzko egitarauaz gozatzeko. Inondik ere, kalitate handiko egitaraua. Karmengo jaiak uztailaren 6tik 16ra luzatuko diren arren, jarduera herrikoi, parte-hartzaile eta arrakastatsuenak asteburu honetan bertan egingo dira.\nAurtengo berrikuntza handiena Karmentxu Txiki egunaren data aldaketa izan da. Modu honetan, gazteenentzako prestatutako eguna irailaren 15ean, igandean, egingo da, uztailaren 17an egin beharrean. Hortaz, Karmen egunaren bezpera izango da puzgarriek, tailerrek eta jolasek garrantzia hartuko duten eguna.\nAurreko urteetan bezala, jaiak aurrera ateratzearen ardura Markinako Jai Batzordeak hartu du bere gain. Batzordea herriko hainbat elkarte eta kolektiboko kideek osatzen dute. Jai Batzordeak erabaki du elkarte bakoitzak ekintza bana antolatzea, eta era horretan, egitarau anitza, dibertigarria eta osatua eratu dute.\nPREGOIA ETA TXUPINA Aste osoan egindako jarduerek kirolarekin eta kulturarekin zerikusia izan badute ere, biharko prestatutako ekintzak dira herritarrek hainbeste itxaron dituztenak: pregoiaren irakurketa eta txupina. Aurtengo jaiei Eskolarteko Gurasoen Federazioak emango die hasiera. Jai Batzordetik zehaztu dutenez, keinu hau herrian egindako lan garrantzitsua aitortzeko baliatuko dute.\nAlarabi jaietako maskotaren agerpena ere bihar izango da, Xemeinen hasi eta Markinan amaituko den kalejiran. Ibilaldian zehar, Alarabi koadrila ezberdinekin ibiliko da batetik bestera, eta ondoren, Markinako frontoiaren balkoian lotuko dute jaiek iraun bitartean. Jaiei eta Alarabiri agur esateko ordua astelehenean izango da, amabirjinaren egunean. Hileta musikaz eta argi-zuziz lagundurik, belardiraino eramango dute Alarabi, eta bertan, su eman eta hurrengo urtera arte agurtuko dute.\nEKINTZA SINBOLIKOAK TMarkinako jaien hasiera ofizialaren ostean, hainbat ekintza sinbolikok emango diete jarraipena herriko festei. Horietako bat da Bizi Kalejira. Urteak daramatzate markinarrek egun hau egiten, herriko txoko ezberdinak lotzen dituen zirkuitu bat egiten, eta urtero, herritarren parte hartzea handia da. Ekintza horretaz gain, Danborrada da gero eta jende gehiago erakartzen duen beste klasikoa. Eta noski, ezin ahaztu koadrilen jaitsiera.\nKONTZERTU ITZELAKBeste urte batez, Jai Batzordeak berebiziko garrantzia eman dio musika egitarau indartsua prestatzeari. Zentzu horretan, Azalera, Vendetta eta ZOO taldeen eskutik izango dira musika emanaldiak.\nJai Batzordeko kide Eneko Arratek dioenez arreta handia ematen diote kontzertuen egitarauari: “jaiak antolatzerakoan, berebiziko garrantzia ematen diogu musika emanaldiei. Musikaren munduan izena duten taldeekin batera, tokiko edo inguruetako talderen batek jotzea nahi izaten dugu. Horrela promozioa egiten diegu”.\nAurten, Azalera da tokiko taldea. Musikariak Ondarru eta Bolibarrekoak dira, eta jo eta ke ari dira euskarazko abestiak sortzen.\nBestalde, Markinara ska rock doinuak eramango dituen taldea Vendetta izango da. Puro infierno;Fuimos, somos y seremos;13 balas eta Brother bezalako lanen egileak Markinako eszenatokira igoko dira bihar gauean markinarrak dantzan jartzeko asmotan. Haien azkeneko kontzertuetarikoa izango da biharkoa, izan ere, hamar urteren ostean beraien jendaurreko jardunak uzteko erabakia hartu baitute. Gauari amaiera paregabea emateko erantzukizuna Valentziako ZOO taldearena izango da.


Tipografia - Print Peppermint\nDiseinu Bloga / Tipografía\nAzken tipografia artikuluak\nDiseinu Ikasleentzako Tipografia Aholkuak\nDenok ados gaude jada ondo egiten dugun horretan harrapatzea erraza dela. Gauza bera gertatzen da diseinu grafikoko ikasleekin, beren txokoa topatu eta bertan traba egiten baitute. Tipografia opari naturala ez bada, ez kezkatu. Aholku eta trikimailu ugari ditugu onena eskuratzen laguntzeko ... Irakurri gehiago\nFonts / Diseinu grafikoa / Ikasleak / Tipografía\nZure Diseinu Ikusleen Azken Diseinua\nZereginak, ez da egin behar, koloreak eta letra tipoak Zuretzat eta zure markarako irudi bat eraikitzerakoan, bisita txartelek bide luzea egin dezakete. Hala ere, paper zati txiki batentzat, bisita-txartelak diseinatzea nahiko zaila da. Markaren identitatetik irudira loturiko sentimenduak, negozioak ... Irakurri gehiago\nFonts / Tipografía\nModan dauden letra-tipoak zure txartelaren diseinuak inspiratzeko\nBisita txartelen egitura eta tipografia ereduak industriatik industriara aldatzen dira. Hala ere, haietako datuak askotan berdinak dira: erakundearen izena, zure sinadura / izena, harremanetarako datuak eta, beharbada, zure negozioa zertan datzan munduari esateko leloa. Ezusteko bisita-txartelaren letra-tipoaren erabakiak zure bisita-txartela nabarmendu dezake ... Irakurri gehiago\nBisita-txartelen ideiak eta inspirazioa / Fonts / Tipografía\nEnpresa Txartelak inprimatzeko 10 letra bikainak.\nZuretzat edo zure negozioarentzako bisita txartel perfektua diseinatzerakoan, kontuan hartu beharko zenituzkeen gauza asko daude: koloreak, paperaren kalitatea, logotipoak, zer informazio sartu behar den eta bestelako xehetasunak ere. Bereziki, bisita-txartelen diseinuaren alderdi ahaztuenetako bat letra-tipoen hautaketa da. Letra tipo egokia hautatzea izan daiteke ... Irakurri gehiago\nFonts / Inprimatzeko diseinua / Tipografía\n5an ikusiko diren 2019 letra-tipo onenak\n5an aztertu beharreko 2019 letra-tipo garrantzitsuenak logo bat sortzen edo negozio bat diseinatzen ari zaren ala ez, garaikidea izatea nahi duzu. Horretarako, begiratu 2019rako letra-tipo hauek. Letra-tipo batzuk, Helvetica bezalakoak, saiatu eta benetako klasikoak dira. Ez dute iraungitze datarik. Beste batzuk, Comic Sans bezalakoak ... Irakurri gehiago\nDiseinua / Fonts / Tipografía\nNola aukeratu zure txartel onenaren letra onenak\nNola aukeratu zure negozio txartelarentzako letra tipo onenak Bisita txartela diseinatzen ari zara, baina ez dakizu ziur zein letra tipo aukeratu? Irakurri zure negozio txartelerako letra tipo onenak aukeratzen ikasteko. Sinetsi edo ez, bisita txartelek oraindik ere garrantzia dute gaur egungo garai digitalean. Garrantzitsuenetako bat da ... Irakurri gehiago\nBisita txartelaren oinarriak / Fonts / Tipografía\nWeb eta inprimatzeko letrarik errazenak\nIrakurtzeko errazak diren 12 letra-tipo onenak Merkatuan dauden letra-tipo onenak aztertu ditugu. Letra tipo egokia bilatzea zeregin erraza eta pentsamendu handirik behar ez duena dirudi. Hala ere, han dauden diseinatzaile onenek dezente gastatzen dute ... Irakurri gehiago\nFonts / Inprimaketa Oinarriak / Tipografía\n7. kapitulua: Zer da zure logotipoaren letrak?\nZure koloreak aukeratu dituzu. Orain, logotipoen diseinuaren xehetasunetan sartzeko unea iritsi da. Hitz egin dezagun letrei buruz. Tipografia, edozein diseinatzaile profesionalek dakien moduan, edozein diseinu grafikoren funtsezko zatia da. Ez du soilik testua gehitzeko baimenik ematen, baizik eta logotipo handiagoari diseinu elementuak gehitzen dizkio. … Irakurri gehiago\nBranding / Logo Design / Tipografía\nSerif vs Sans-serif letra-tipoak, Zein da diferentzia eta zergatik zaindu behar dut?\n(img src: https://www.canva.com/learn/serif-vs-sans-serif-fonts/) Diseinatzaile grafikoek letra mota ugari dituzte aukeran. Baina lehen urratsa serifak dituzten eta letra-tipoak dituzten urratsen artean aukeratzea da. Jarraitu irakurtzen aukera honek zure diseinu estiloan nola eragin dezakeen aztertzeko. Zer dira serifak? Alfabetoei atxikitako lerro txikiak serif izenez ezagutzen dira. Seguruenik sortu ziren ... Irakurri gehiago\nZer da kerning, eta nola erabil dezaket nire diseinuetan?\nDiseinua itxurazko soiltasunak iradokitzen lukeena baino garrantzitsuagoak diren kontzeptu zehatzez josita dago. Kerning da horrelako kontzeptuen adibidea. Kerning motaren bidez komunikazioan eta estetikan eragiteko tresna indartsua izan daiteke. Irakurle arrunt batek ondo erabiltzen ez badu tresna bat da. Zer da kerning-a? The ... Irakurri gehiago\nFonts / Diseinu grafikoa / Tipografía\nNola aukeratu zure negozio-txartelarentzako letra-tipo eta tamaina onenak\nTamainak du garrantzia! Beno, gutxienez badakigu hori egia dela zure bisita txartelaren letra tipoari dagokionez. Handiegia da eta adierazi nahi duzun guztia ez da txartelean sartzen. Txikiegia da eta jendeari zaila izango zaio bertan idatzitakoa irakurtzea ere! Bai, orain ikusten duzu ... Irakurri gehiago\nEman itzazu Google Font-en azken konbinazioei argazkia\nDeabrua xehetasunetan datza. Hori egia da zalantzarik gabe letra tipoak aukeratzeko orduan. Inork ez du nahi pentsatutako hitzak dituen blog baten bidez irakurri nahi izanez gero lupa bat behar badu bertako testua deszifratzeko. Google letra tipoen konbinazio onenak lortzeko, joan ondo nahasten diren letra tipoen bila ... Irakurri gehiago\nFonts / Free Baliabideak / Tipografía\nZure markako letra-tipo egokietan biribiltzea\nZure webgunearen diseinua pertsona gisa pentsatzen ari bazara, erabiltzen dituzun letra tipoak zure diseinuaren erakargarritasun fisikoa dira. Gero, noski, bertan jarritako edukia da nortasuna osatzen duena, baina hori beste egun baterako gaia da. Nolabaiteko magnetismo eta erakargarritasuna ... Irakurri gehiago\nBranding / Fonts / Logo Design / Tipografía\nProiektu Berrian lan egiten? Hemen dira Letra-tipo bikain batzuk\nArropan armairuan nahastea eta bat etortzea arazoren bat dela uste baduzu, itxaron letra tipo konbinazio egokiak parekatzen saiatu arte. Ez, itxaron! Ez gara bizitza osorako traumatizatuta uzten saiatzen, esaten ari garen guztia da jantzi bat aukeratzea pastel bat irudituko zaizula orain zer den onena aukeratzen jakitea ... Irakurri gehiago\nDoako kaligrafia letra onenak zure hurrengo proiekturako\nKaligrafia galdutako artea bada ere, pentsa berriro. Ikusi besterik ez duzu kaligrafia doako letra-tipoak, ez ahazteko, horiek sortzeak dakarren denbora eta ahalegina eta jakingo duzu kaligrafia hemen geratzeko dagoela (gaur egun letra-tipoan dagoen arren). Kaligrafia letra tipo egokiak hautatuta ... Irakurri gehiago\nZein letra-tipo funtzionatzen dute web diseinurako?\nSarean gauza bat ikusi baduzu, dena ikusi duzu. Zahar eta zahar bera jarraitu beharrean, zergatik ez joan fresko eta ausart? Zergatik ez, hartu denbora zure diseinutik kendu beharrean gehitzen dituzten web letra tipo onenak zein diren jakiteko. Jakiteko arazoak badituzu ... Irakurri gehiago


Burugabekeriak | Iritzia | Berria\nEzohiko irudi bat utzi zuen atzo goizeko Iruñeko entzierroak: korrikalari talde bat —ez oso handia— lurrean eserita, aurtengo lasterketak azkarregi bukatzen direlako eta zezenen aurrean lasterka egiteko aukerarik ez dutelako. Iruñeko Udalak makina bat kexu entzun behar izan ditu lehenago ere entzierroengatik; oraindik askoren begietan daude sei minututik gora izaten ziren entzierro haiek, dozenaka adarkaturekin; eta begietan daude, halaber, errebuelta batzuetan zezenek pareten kontra hartzen zituzten kolpeak, eta lurrean ziraldoka ibiltzen ziren garaiak. Ez korrikalarien segurtasuna bermatzen ote zen, ez zezenen egoera zaintzen zen. Behin izango, eta instituzioek neurriak hartu zituzten; idiak eta zezenak entrenatu egiten dituzte orain, lasterka hobeto egin dezaten; eta udalak kaleak bustitzen ditu animaliak —eta lasterkariak— ez irristatzeko likido batekin. Eta kexuengatik arazo bat konpontzeko neurriak hartzeak berak ekarri ditu oraingo kexuak. Eta, hara non, korrikalari horien eserialdiaren ondoren, zezenek orain arteko lasterketarik motelena egin duten, eta aurtengo adarkatu bakanetako bat utzi duten. Atzoko protesta hori gizarte honen arinkeria guztien sintomatzat har liteke: adrenalina, edozein preziotan; badaezpada, kexatu; hartu debaldeko arriskuak; eta erakutsi, autofotoak eginez, adibidez. Are gehiago: gizonkeriarik trauskilena erakusten du debalde arriskuak hartzeko gogo horrek. Eta, gero, inor zauritzen denean, kexatu berriz, instituzioek ez dutelako neurririk hartzen. Burugabekeria, muturrera eramana.


Guillermo Etxebarria ohoratu dute Baionan | Euskal Herria | KAZETA\nGuillermo Etxebarriaren irudia ikurriñarekin, omenaldiaren erdigunean.. © Guillaume FAUVEAU\nJendetza bildu da Baionako Bernate Etxepare lizeoan. © Guillaume FAUVEAU\nGuillermo Etxebarriaren biziko momentu batzuk ere erakutsi dituzte irudien bidez. © Guillaume FAUVEAU\nGuillermo Etxebarria kide zen Lau Haizetara koraleko kideen eskaintza. © Guillaume FAUVEAU\nTxalapartariak isilunea hausten. © Guillaume FAUVEAU\nJoaldunek ere parte hartu nahi izan dute Etxebarria adiskidearen omenaldian. © Guillaume FAUVEAU\nMaddalen Arzallus Antiak bertsuak eskaini ditu lizeoan. © Guillaume FAUVEAU\nGuillermo Etxebarriaren ikasle ohiek Habanera kantatuz eman diote bukaera omenaldiari.© Guillaume FAUVEAU\n2021 URR. 09 - 19:30h\nGuillermo Etxebarria ohoratu dute Baionan\nUrriaren 2an zendu zen Guillermo Etxebarria Seaskako sortzaileetarikoa eta irakasle izandakoa. Zuzendari izan zen Baionako Bernat Etxepare lizeoan omenaldi hunkigarria eskaini diote larunbat huntan.\nGuillermo Etxebarriaren omenez, ohorezko aurreskua dantzatu duten mementoa. © Guillaume FAUVEAU\nGuillermo Etxebarriaren urriaren 2ko heriotzak Seaskako komunitatea hunkitu du, baina baita euskal kulturaren inguruko eragile ezberdinetako jendeak ere. Seaskako sortzaileetarikoa izana, urte luzez aritu zen Ipar Euskal Herriko ikastoletan irakasle lanetan. 2016an erretiroa hartu aitzineko urteetan Baionako Bernat Etxepare lizeoko zuzendari izan zen ere.\nHori horrela, urriaren 9 huntan jende andana bat bildu duen omenaldi hunkigarria egin diote Etxebarria zenari Lapurdiko hiriburuko lizeoan berean. Kantuak, bertsuak eta bestelako eskaintzak egin dituzte urte luzetan bidaide izan dituen eragile eta pertsonek.\nGuillermo Etxebarria Zaldibarren sortu eta 45 urte baino gehiago Lapurdin bizi izan zen. 1975ean ailegatu zen Ipar Euskal Herrira eta hurrengo urtean sartu zen Ipar Euskal Herriko ikastolen federazioan, hortik goiti bere ibilbide profesional osoa bertan egin zuelarik.\nEhorzketak urriaren 14an\nSeaskako irakasle ohiaren gorpua Baionako Saint Leongo ehorztetxean da urriaren 11 huntatik, bisita egin nahi duenarentzat. Ehorzketak eta azken agurra berriz, urriaren 14an ostegunarekin iraganen dira, 13.00etan, Biarritzeko krematorioan.


"Atzelarien artean dago eskuz binakako finala" - Debagoiena - Goiena.eus\n"Atzelarien artean dago eskuz binakako finala"\nArantzazu Ezkibel Galdos 2019-04-05 18:30\nDomekan Bilboko frontoiko harmailak goraino beteko dira Eskuz Binakako Txapelketako finala ikusteko –Bergaran pantaila erraldoia jarriko dute–. Beñat Rezusta pilotari bergararrarendako jarraian jokatuko duen laugarren finala da; gutxik lortu dute hori.\n"Binakako finala atzelarien artean dagoela uste dut". Aspeko kirol zuzendari Jokin Etxanizen aste barruko adierazpenak dira; alegia, neurri handian, Jose Jabier Zabaletaren edo Beñat Rezustaren lanak mugi dezakeela domekan balantza alde batera edo bestera. Atzelariendako seinale ona da hori, lau eta erdikoan edo banakakoan izaten ez duten protagonismoaz jabetu dira eta. Eta Rezustak berak hainbatetan aitortu du hori bera, binakakoa atzelariendako erakusleihoa dela, beste bi txapelketa nagusietan gaitzagoa delako, euren ezaugarriengatik, nabarmentzea.\nHala, esan bakarrik ez, bete ere egin du, azken lau txapelketetako finaletara jarraian iritsi da-eta Rezusta bergararra, eta oso gutxik lortu dute hori aurretik; Retegi II.ak eta Arretxek baino ez. 2017koa irabazi zuen, Irribarriarekin.\nEntrenamendu saioetan Rezustarekin jardun duen Aitor Mendizabal pilotari antzuolarrak domekako partiduaren nondik norakoen berri eman du.\nAtzo, eguena, aukeratu zuten materiala, lehia jokatuko den leku berean, Rezustak, Elezkanok, Irribarriak eta Zabaletak. Gustura geratu ziren lau pilotariak. Gertatzen dena gertatzen dela ere, materiala "aitzakia" ez dela izango esan dute pilotariek.\nPartidu nagusiaren aurretik, Altuna III.a-Martija eta Urrutikoetxea-Imaz bikoteek jokatuko dute. Jaialdia 17:00etan hasiko da, Bizkaia pilotalekuan.